Inprimatu orria - IRUDI KALITATE HANDIKO PELIKULEN PROIEKTUA\nOrokorra => Proiektuen txokoa => Gaiaren sortzailea: Josu Etx Noiz: 2018ko Irailaren 02a, 22:07:01\nIzenburua: IRUDI KALITATE HANDIKO PELIKULEN PROIEKTUA\nEgilea: Josu Etx Noiz: 2018ko Irailaren 02a, 22:07:01\nIRUDI KALITATE HANDIKO PELIKULAK\nKaixo, euskal encodingsen fan bat naiz, baina gaur egin dut kontua lehenengoz. Laguntzearren, foro honi aurkitzen diodan arazo bat murrizten laguntzen saiatu nahi nuke, hurrengoa egiten: Kalitate handiko pelikulak euskeraz igotzen\nNi ikus-entzuneko mundukoa naiz, momentuz ikaslea naiz baina nire desioa pelikulen munduan murgiltzea da. Hori dela eta, baita gaztea naizela eta (txikitatik kalitate handiko materialera ohituta nago), deskargatzen ditudan pelikulak, kalitate oso onekoak izatea ohitu naiz. Normalean Micro hd pelikulak deskargatzen saiatzen naiz, ahal den heinean (1080p), baina hemen bakarrik SD erresoluzioan daude.\nBeraz pentsatu nuen, ni bezalako jendea, euskarazko pelikulak kalitate onean deskargatu ahal izatearren, bertsio originala kalitate handiz deskargatzea, eta euskarazko bertsioaren audioa ezartzea.\nBainaaa, arazo bat aurkitu dut. Hori egiten saiatu naizen guztietan, pelikula originala eta euskerazkoa iraupen desberdina izateaz gain, audioa desinkronizatzen zen. Dirudienez euskarazko bertsioa plano batzuk moztu egiten ditu (beharbada telebistarako bertsio murriztu bat delako).\nBeraz galdetu nahi nuke, badakizuen zergaitik gertatzen den hori, eta pelikula guztietan berdina gertatzen den.\nIzenburua: Re: Arazo bat daukat hasi nahi nuen proiektu batekin, Kalitate handiko pelikulak\nEgilea: jonnydbz Noiz: 2018ko Irailaren 02a, 22:48:30\nFilm bakoitzak bere arrazoiak izango euskarazko audioa motzagoa izateko. Film zaharrekin arraroa izango litzateke, baina gaur egun ez da arraroa DVD edo BluRay diskoak argitaratzerakoan Extended Version edo bertsio luzatuak argitaratzea. Bikoizketak egiterakoan zinetan ikusten den film arrunta bikoiztuko delakoan nago, bertsio luzatuak ordea ez. Adibidez, Dragoi Bolako azken 2 filmak (Jainkoen Bataila eta F-ren berpizkundea) euskaratu egin ziren, baina gerora atera ziren bertsio luzatuak zituzten eszena berriak ez. Orduan bertsio arruntaren audioa bertsio luzatuaren bideoan txertatu nahi baduzu, arazo hori izango duzu.\nHala ere, esan bezala, kasu bakoitza ezberdina izango da eta bere arrazoiak izango ditu.\nEgilea: Arsenicum Noiz: 2018ko Irailaren 02a, 23:12:57\nLehenik eta behin, Ongietorri Josu Etx eta eskerrikasko Euskal-Encodingsen laguntzeagatik! Jende gazte eta gogotsua behar dugu!\nAudio desinkronizatzen bada, fps ezerbinak izango dituztelako izango da agian. Batak 25 fps eta besteak 29fps. Hasierako desinkronizazioa 2 segundukoa eta amaieran 5 minutukoa, fps-aren arazoa da. FPS-ak aldatuta, gerta liteke ongi egotea.\nOraindik gaizki balego, eszenaren faltatzea ere izan liteke.\nZalantzak eta tutorialak atalean dituzu tutorial batzuk:\nhttp://www.euskal-encodings.com/smf/index.php?topic=2484.0 Bideotutoriala - Bideoa fps-z aldatu\nhttp://www.euskal-encodings.com/smf/index.php?topic=2482.0 Bideotutoriala - Audio bat fps-z aldatu\nEgilea: Aju Noiz: 2018ko Irailaren 03a, 23:53:42\nKaixo eta ongi etorri, Josu Etx.\nZu nire eskolakoa zara, kalitatea > kantitatearen eskolakoa :barre:\nHemen nik beti ikusi izan ditut bi korronte: kalitatea eta kantitatea.\nNiri egia esan ez zait material asko interesatzen; gutxi batzuk dira interesatzen zaizkidanak, eta gutxi horiek ahalik eta kalitate gorenean izatea gustatzen zait. Horregatik egin dut Dragoi Bola 2 aldiz eta 3. aldi bat ere izango da Blurayan ateratzen denean. Gauza ederra da gauzak kalitate altuan izatea, baina trukean material desberdin gutxi izango duzu.\nBeste batzuek, ostera, kantitatea saritzen dute. Helburua ahal den material gehiena izatea da. Eta ulertuko duzun moduan, portaera hori daukazunean errazenera jotzen duzu eta kodifikazio arrunt bat egiten duzu, kalitatea galduz. Nik ez dut horrela funtzionatzen baina guztiz uler dezaket portaera hori. Lehenengo eta behin, denak ez daude ni bezala obsesionatuta pixelazioekin. Eta gero, ulertuko duzun moduan, gauzak kalitate altuan izateko bideo onak aurkitu behar dira eta gero audioak sinkronizatu. Kodifikazio arrunt batekin 15 minutuan eginda daukazu, baina dena kalitatea altuan egin nahi baduzu, agian atal bakoitzarekin inbertitzen duzun denbora 2 ordutakoa da. Denbora gehiegi kalitatea asko axola ez bazaizu... Hemen daukagun material gehiena zumarrak sortua da bere semeentzako egindako grabaketak partekatuz; egunean astakeria bat gauza grabatzen zituen gero semeek momentu batean ikusteko, eta ulertuko duzun moduan hor ezin zara hasi kalitatea gehiegi zaintzen. Portaera honi esker daukagu hainbeste material.\nNiri benetan pena ematen didana grabazioko audio gordinen kopia bat gorde ez izan da, norbaitek aurrerago muntaia hobe bat egin nahi badu. Nik duela urteetatik kopia bat gordetzen dut.\nAudioen desfaseari buruz... Gauza asko izan daitezke.\nGogoan dut muntaiak egiten hasi nintzenean bideoak izugarri filtratzeko ohitura neukala. Filtrazio haien erruz audioak (hobeto esanda, bideoak) izugarri desfasatzen ziren. Sekula ez nintzen iritsi zergatia ulertzera. Baina uste dut hori ez dela arazoa, hemen inork ez baititu bideoak filtratzen...\nAnalogikotik digitalera pasatzean inoiz desfase bat sortzen da. Iturria jada digitala bazen, denak enkajatzen du. Dragoi Bola Z adibidez analogikoan zen, eta muntaiak egiterako orduan desfase txikitxoak agertzen ziren; ez ziren desfase handiak, baina bai konpondu beharrekoak, eta batez ere, ASKO IZATEN ZIREN, beraz audioak etengabe behatu behar ziren ea sinkronia mantentzen zuten, hau da, "puntu honetan sinkronizatuta daukat; ikustagun ea sinkronia mantentzen duen 15 segundu geroago; baldin badago, ea 30 segundu geroago, etabar". Oso astuna eta neketsua. One Piece edo Dragoi Bola Kai, ostera, dena digitala izanda, hasieran sinkronizatu eta kitto. Ideia bat egin zaitezen, behin konpetitibo jarri nintzen eta emisioa eta 15 minutura igota neukan Kairen kapitulu bat (sinkronizatu + Megara igo).\nFlyren abenturak muntatu nuenean (audioak Long Playn grabatutako zintetatik aterata) desfase progresibo bat zeukan erabili nuen bideoarekin. Gauza oso arraro bat zen. Audioa ez ukitzeagatik bideoaren abiadura aldatzen nuen. Atal bakoitzak bere abiadura zeukan: 24.625 fps, 24.311 fps, etabar. Hauxek dira ASKOGATIK muntaiarik txarrenak. Oso oso porkuleroak.\nInori ez diot ezer esan, baina Asterixen DVD batzuk lortu ditut eta bdrip muntaiarekin nabil. Hauek ere oso zailak dira. 2 film egin ditut eta oso nekatuta nago :barre: Ez dakit zer kristo daukaten baina audioek ez dute enkajatzen. Lehenengo eta behin, ez dakit zergatik demontre baina aurkitzen ditudan bdrip bideo guztiak 23.976 fps-ra doaz, hau da, NTSC sisteman, Asterix europarra denean (PAL sistema, 25 fps). Eta bideoa 25 fps-ra pasa arren, audioek ez dute kointziditzen eta dexente konponketa behar dituzte. Ez dakit zer kristo gertatzen den baina ematen du fotograma kopurua ere desberdina dela.\nKasurik berezienak aipatu dizkizut, baina berez ezer arrarorik gertatzen ez bada, jatorriz analogikoa den materialak konpontzen oso zailak ez diren (baina bai astunak) desfase txikiak bakarrik izan behar lituzke. Nik duela urte batzuk, proba egiteagatik, egoera oso txarrean zegoen Terminator 1en audio batekin 5.1 muntaia egin nuen eta ez daukat zaila izan zelako oroitzapenik. Are gehiago, Dragoi Bolan Zn atal pack bat zegoen, 105-146 atalen packa hain zuzen (ETBk pack-eka erosten baitzituen), nahiz eta jatorriz analogikoa izan, perfekto enkajatzen zuena pista japoniarreko audioarekin. Hain ondo ezen inoiz planteatu bainaiz atalok erabiltzea ikasleei audioak sinkronizatzen irakasteko (frikiegia da, ordea XD).\nZer gehiago gertatu zait? Duela urte batzuk "Uda batez Coorekin" saiatu nintzen HDn egiten. Film honek bi bertsio dauzka: DVDrako bertsioa eta telebistarako bertsioa. ETBk telebistakoa zeukan. Batek ordubete irauten zuen eta besteak 1:40:00. Ezin zen ezer egin, baina arazoa garbi zegoen zein zen.\nAzkenik, beste begirada bat emanda zure mezuari, badakizu PAL materialak 25 fps-ko abiadura darabilela eta NTSCk 23.976 fps? Ea horregatik den... Eta ni txapa idazten... :barre: Ba jada idatzita dagoenez posteatu egingo dut!!\nEgilea: Josu Etx Noiz: 2018ko Irailaren 04a, 15:19:39\nMilesker erantzuteagatik, lehenik, muntaian asko aritu naiz beraz ongi kontrolatzen ditut FPSak eta abar, badakit NTSC, PAL eta zinemaren desberdintasuna.\nArazoa gehien bat uste dut telebistarako bertsioak daudela euskaratuta gehien bat, edo horrelako zerbait. Adibidez Espazioko odisea, bertsio originalan deskargatu nuen eta 2h eta 28m irauten duen bitartean, EEren bertsioa 2h eta 08min.\nBerdina geratzen da Alienren daukadan bertsioarekin.\nDena dela bilatuko ditut iraupen berdineko pelikulak, hasi nahi dudan proiektu hau gauzatzeko. Egun hauetan ezagutaraziko dizuet arrakastatsu suertatu den.\nEgilea: Arsenicum Noiz: 2018ko Irailaren 04a, 16:54:02\nEuskal Encodingseko euskarazko bertsioak 2h eta 8 min irauten ditu, bai.\nAzpitituluen atalean dugunak 2h eta 28 minutu zuk esan duzun moduan.\nMuntai hori egiteko aukera bat... falta diren 20 minituetan jatorrizko bertsioa utzi eta azpititulu behartuak jartzea litzateke.\nEdo 2h eta 28 minutukoari 20 minutuko bideoa kentzea.\nBainak nik aurkeran lehena nahiago.\nAlienen euskarazko bertsioak 1h48minutu ditu.\nEgilea: Aju Noiz: 2018ko Irailaren 04a, 21:58:18\nAipamenaren egilea: Josu Etx Noiz: 2018ko Irailaren 04a, 15:19:39\nHalako film zaharrei gerora hasieran deskartatutako eszenak eta halako gauzak berreskuratzen dizkiete DVD/Blurayrako. Eninduke harrituko halako zerbait izatea.\nEgilea: Josu Etx Noiz: 2018ko Irailaren 20a, 00:02:28\nMiss sunshine txikia pelikula, Premier-ean sartu dut eta euskarakoa 95,85%ko abiaduran jartzen sinkronizatzen lortu dut, zoritxarrez, bat-batean euskarako bertsioan 61'20'' an katez aldatzen ikusten da, 10 segundu inguruko aurreratzea eragiten, baina zati hori moztuta uste dut ongi geratuko dela.\nBeraz pelikula bat edo bi astero kalitate honean igotzen saiatuko naiz, asko jota, proiektu berri batean murgilduko naizelako (http://www.euskal-encodings.com/smf/index.php?topic=5705.0)\nIrudi kalitate desberdintasuna:\nPD: Nola igo beharko nuke? post berri bat eginez?\nEgilea: Arsenicum Noiz: 2018ko Irailaren 20a, 12:37:58\nEskerrik asko Josu Etx, hartutako lanagatik! Ea Proiektuarekin luzaroan jarraitzerik duzun! Denok eskertuko dizugu.\nFilme nola igotzearen inguruan... post berdina aprobetxatu eta zure bertsioa gehituta? Asko egiten badituzu, agian Filmeen HD sekzio bat egin genezake. Egian esan eztakit zer esan.\nEgilea: Josu Etx Noiz: 2018ko Irailaren 20a, 13:34:56\nBeno, administratzailea izanik, erabakia zure esku uzten dut. Zaharra kendu (pelikula 10-15 seg mozten delako) eta berria egin, Zaharrean esteka berria jarri, biak batera izan... Nik azkenean post berri bat egin dut, berarekin nahi duzuna egin.\nEgilea: Arsenicum Noiz: 2018ko Irailaren 21a, 14:36:03\nOrain ikusi dudanez, beste hari bat zabaldu duzu. Ez zait gaizki iruditzen, baina Filmearen jatorrizko izenburua jarri duzu lehenik, eta euskarazkoa gero. Azpitituludun filmeetan horrela egiten hasi gara, eta agian Euskarazko Filmeetan ere erarik zuzenena izan daiteke. Izan ere, Arrabitaria Teilatuan irakurrita, nork daki ze filmeri buruz ari garen? Aldaketa honek ia 1000 filmeren harien izenburu aldaketa ekarriko luke. Beste admin batzuen eiritzia jakin nahiko nuke, edozertan hasi baino lehen.\nEgilea: Josu Etx Noiz: 2018ko Irailaren 21a, 14:44:24\nAipamenaren egilea: Arsenicum Noiz: 2018ko Irailaren 21a, 14:36:03\nEgia, nik jada jolastu dut lagunekin zein pelikula den asmatzera :irri: . "Aitajauna" Godfather dela konturatzea ez da erraza\nNire ustez gaztelaniako pelikuletako izenburuetara ohituta nagoela da. Adibidez Inception (euskaraz Hastapenak) Origen bezala ezagutuko nuke bakarrik hasierako momentu batean.\nEgilea: Arsenicum Noiz: 2018ko Irailaren 21a, 19:20:21\nDenok dakigu gaztelerazko izenburuak nahiko arraroak izaten direla... "colega donde esta mi coche..." eta abar. Baina gainera euskarazko filme askotan, gaztelerazkotik moldatzen zuten izena, jatorrizkotik egin beharrean...\nEgilea: jonnydbz Noiz: 2018ko Irailaren 22a, 00:14:32\nNi ez naiz admina, eta ez dakit damin asko hari honetara sartuko diren, baina nire iritzia zerbaitetarako balio badu, hau da:\nEuskal-Encodings foroan euskara lehenestea itzulpen ofiziala dagoenean (bikoiztu egin denean adibidez), eta hariko lehen mezuan fitxa teknikoaren sailean jatorrizko edo beste hizkuntzetako izenburuak jartzeko aukera. Berdin aurkibideetarako: euskaraz lehen eta besteak gero. Horrela, foroko bilatzailea erabil daiteke euskarazkoak ez diren izenburuekin, emaitzetan ziur agertuko dela.\nAskotan arraroak egiten zaizkigu euskarazko filmen izenak, baita euskal bikoizketak ere. Baina hori gure arazoa da, ez da izen arraroen arazoa.\nEgilea: burrundaie Noiz: 2018ko Irailaren 22a, 13:34:13\nIa orain arte oporretan egon naiz, eta ez dut gertutik jarraitu aldeketen edo aldaketa proiektuen kontu hau guztia. Orain, azken mezuak irakurrita, nire iritzi apala emateko moduan nago:\n-Txantioilei dakogienez, orain arte norberak bere ereduari jarraitu dio, eta behin baino gehiagotan, inoiz erabilitako eredu hura aldatu ere bai, denbora edo lan egiteko gogoa dela medio (nire kasuan, behintzat). Hortaz, txantiloi bakar bat erabiltzearena erabat ados, baita proposatutako ereduarekin ere, sinplea baina itxurazkoa baiteritzot.\n-Aurkibidea txukun eta taxuz aldatzearena ere primeran.\n-Izenburuei dagokienez, nire iritzia hauxe da: filmak euskarazko izenburua duen kasuetan, nik errespetatu egingo nuke, jatorrizko bertsioaren izenburua ere erantsiz (hala egiteak ez baitu lan handirik eskatzen) eta, era berean, euskarazko izenburu hau lehenetsi egingo nuke jatorrizkoaren gainean. Jatorrizko bertsioetan, euskarazko izendapenik ez bada, behintzat, jatorrizko titulua euskaratzen saiatuko nintzateke, kasu honetan jatorrizko izenburua lehenetsiz, noski.\nWeb orria sortzea filmen informazioarekin, osagarri bezala interesgarria dela uste dut, eta nolabait ere forua bere aberastu egingo luke.\nBenetan lan handia eta txalogarria ari zarete egiten, eta nire ekarpenak, denbora arazoak direla eta, gero eta urriagoak (noizbehinkako igoeraren bat eta filmen mantentze lanetara mugatuak) izan arren, jende berriaren eta aspaldikoaren lana eta hobetu beharra, benetako bermea dela uste dut foruaren iraupenerako.\nEgilea: Josu Etx Noiz: 2018ko Irailaren 22a, 13:56:28\nAipamenaren egilea: jonnydbz Noiz: 2018ko Irailaren 22a, 00:14:32\nNire ustez arrazoia duzu, baina uste dut gai honi buruz eztabaidatzeko eta izenburuak euskaratzeko metodologia finkatzeko beste post bat egin beharko genukeela. Proiektu honen gaiatik urruntzen ari gara.\nProiektu honetan (Pelikulak igotzearenak, kalitate handiarekin) arazoak gutxi gora behera konpondu ditut. Beraz noizean behin pelikularen bat igoko dut. Milesker laguntza guztiarengatik\nEgilea: Josu Etx Noiz: 2018ko Azaroaren 13a, 00:21:49\nBideo honen (http://www.euskal-encodings.com/smf/index.php?topic=5309.msg37938#new) pisua gehiegizkoa dela uste duzue?\nNi horrelako bideoak deskargatzera ohituta nago eta uste dut asko merezi duela, gainera horrelako pelikuletan, non irudia horren ikusgarria den, pelikula disfrutatu ahal izateko.\nBaina irudi kalitatea berdin zaion jendea ezagutzen dut. Zuek pisutsuegia dela uste duzue?\nEgilea: Aju Noiz: 2018ko Azaroaren 13a, 15:43:28\nAipamenaren egilea: Josu Etx Noiz: 2018ko Azaroaren 13a, 00:21:49\nHemengo joera pisu gutxi izatea da. Ni neu zu bezalakoa naiz eta kalitateari ematen diot lehentasuna. Horrek daukan arazoa espazioa da; nora igo eta artxiboaren mantenua.\nPD: Aurrekoan zure abatarra jaitsi nuen pisua begiratzeko. 8MB dauzka. Mugikorretik dabiltzanak fulminatuko dituzu :barre:\nEgilea: Arsenicum Noiz: 2018ko Azaroaren 13a, 21:03:57\n11 GB? eta non gordetzen duzue? Terabytetako disko gogorrak barik, Petabytekoak dituzue ala?\nOngi egongo da, baina hori gordetzeko...\nEgilea: Josu Etx Noiz: 2018ko Azaroaren 14a, 09:44:35\nJejeje, nik 4tb-eko disko gogorra daukat...\nBaina dena dela hemen HD ez diren 2GB eko pelikulak daude, hori oso pisutsua da, duen erresoluziorako.\nHau kasu berezia da. Ber-masterizazio berezi bat zelako utzi dut horren pisutsua. Igo ditudan 1080p besteak 3-7GB pisatzen dute.\nIzenburua: Re: IRUDI KALITATE HANDIKO PELIKULEN PROIEKTUA\nEgilea: Josu Etx Noiz: 2019ko Ekainaren 27a, 23:35:45\nIkusi duzuen moduan Kwai ibaiko zubia igo dut. Nire hurrengo helburuak (hortik kalitate onean badauzkazue hobe) hurrengoak dira: Albaniaren konkista, Zaldun Iluna, Apocalypse Now, Aitajauna 1 eta 2 eta Star Wars-eko trilogia.\nEgilea: Josu Etx Noiz: 2019ko Irailaren 03a, 21:42:36\nJada urte bat euskal encodings-en sartu nintzenetik :ahozabal:\nEgilea: Arsenicum Noiz: 2019ko Irailaren 04a, 12:50:24\nEta lan mordoa egin duzu. Mugimendua eman diozu foroari. :txalo1: :txalo1:\nEgilea: jonnydbz Noiz: 2019ko Irailaren 07a, 11:41:48\nEta urte askotarako! :goku:


Bilboko erraldoi eta buruhandien konpartsa - Wikipedia, entziklopedia askea.\nBilboko erraldoi eta buruhandien konpartsa\nBilboko erraldoi eta buruhandien konpartsa 1980tik aurrera sortutako Bilboko Aste Nagusiarekin batera berreskuratu zen konpartsa hau. Dena dela, Bilboko Erraldoien eta Buruhandien historia oso luzea da. Esaterako, 1654ko Santísimo Sacramento de Santiago Kofradiako kontuen liburu batean lau erraldoi aipatzen dira.\nXVII. mendeko aipamen hori ondoren hurrengoa XVIII. mendekoa da. Christian August Ficher bidaiariak 1897an Bilbon lau erraldoi, bi gizon eta bi emakume, zeudela aipatzen du. Erraldoi horiek deskribitzerakoan argizarizko ileorde luzeak zituztela eta kolorezko argizari-paperez egindako orrazkerak zituztela zioen. Aurpegiera bitxikoak omen ziren. Geroago, beste bidaiari batek, Von Jarigues sei erraldoi aipatu zituen. 1852an Teófilo Guiardek lau erraldoi berriak aipatu zituen, zaharren antzera eginak; halaber beste bi berri egin ziren, guztira sei izanik. 1876tik 1885 arte kalera atera ziren sei erraldoi hauek baina 1886an Gernikan erre ziren. Ondoren beste batzuk egin ziren baina haietaz ez dago informazio handirik. 1896an hauek dira aipatzen direnak: Don Terencio eta Doña Tomasa, Baserritar-gizona eta Baserritar-emakumea, Turkiarra eta Emakume mairua, eta Beltzak.\n1934an Radio Emisora Bilbaina irratiak konpartsa berritua egiteko kanpaina egin zuen. Pertsonaiak aurrekoak bezalakoak ziren; bakarrik beltzen ordez, bikote txinatarra sartu zen.\n1962ko abuztuaren 19an Radio Bilbao antzeko kanpaina egin zen eta erraldoiak berreskuratu ziren. Pertsonaia batzuk mantendu ziren: Don Terencio eta Doña Tomasa, Baserritar-gizona eta Baserritar-emakumea, Turkiarra eta Emakume mairua. Eta beste batzuk sortu ziren: Ingelesa, Bilbainita, Sardina-saltzailea, Angula-arrantzalea.\n1980tik aurrera sortutako Bilboko Aste Nagusiarekin batera konpartsa berritu zen. Pedro Goiriena izan zen berritzeko arduraduna. Pertsonaia batzuk aldatu ziren: Don Terencio eta Doña Tomasa, Baserritar-gizona eta Baserritar-emakumea, Turkiarra eta Emakume mairua, Ingelesa, Bilbainita, Meatzaria, Santutxuko puru-saltzailea, Zamalaria, Marinela, Zumalakarregi eta Isabel II.a.\nErraldoiak lanean dultzaineroekin.\n1988an, erraldoiak ondatzen ari ziren eta orduan Jose Ignazio Urbieta izan zen haiek berritzeko arduraduna. Bere lanean aurreko belaunaldietako pertsonaietan oinarritu zen. Erraldoi bakoitzak 575.000 pezeta balio zuen.\n1998an, futbol-taldean 100 urtemuga zela eta, Athletici omenaldi gisa, Pitxitxi eta Mina egin ziren.\n↑ Erraldoi eta buruhandiak 1999-2009. Jose Ignacio Urbietaren omenez.. Debako Udala.\nBuruhandiak edo Kilikiak


Samsung-ek Gorilla Glass | rekin lehiatzen duen pantaila hautsi ezina sortzen du Androidea\nGaur egun telefono gehienek Gorilla Glass erabiltzen dute pantaila babesteko. Neurri ona da, normalean pantailan marradurak edo gailua erortzeak kalteak ekiditeko balio duena. TOBadirudi Samsungek alternatiba bat eskaini nahi duela, eta, beraz, aurkeztu dezakete Unbreakable Panel propioa, Amerikan dagoeneko ziurtatuta dagoena.\nDagoeneko baditugu Samsung hautsi ezineko panel honen zehaztapenak izango direla. Egia da erabiltzaileak oso sentimendu onak uzten dituztela, eta Gorilla Glass 6 baino handiagoa izango dela agintzen du. Beraz, interesgarria izango da markek sistema hori hartzen duten ala ez ikustea.\nPantaila hauek dagoeneko hainbat proba egin dituzte. Horri esker, Samsung pantaila berria dela jakin da 26 aldiz jarraian erori daiteke 1,2 metroko altuerarekin hautsi arte. Honek Gorilla Glass 6 gainditzen du, jarraian 15 tanta inguru hautsi ondoren.\nHorrez gain, askoz ere proba korapilatsuagoak gainditu ditu normalean. Gisa tenperatura muturrak eta 1,8 metroko jaitsierak jasaten ditu hautsi gabe. Beraz, Samsungek mota guztietako egoeretan duen muturreko erresistentziagatik nabarmentzen den alternatiba aurkezten du. Merkatuan interes handia sor dezakeen apustua.\nKoreako markak ezaugarri horiek dituen OLED panela sortzea lortu du pisu arinagatik ere nabarmentzen da. Beraz, ez du telefonoa astunagoa izango horregatik. Panel hau beste marka batzuei saltzerakoan interesgarria izango den zerbait da.\nMomentuz ez dugu merkatura iristeko daturik. Laster beharko luke hala ere oso litekeena da 2019ra arte Samsung telefonoak ez ikustea erabili teknologia hau zure pantailan. Zentzu horretan markak kontatzen duenarekin adi egongo gara. Enpresaren arabera, ez dira smartphoneetarako soilik erabiliko, beste gailu batzuetan ere ikusiko ditugu.\nArtikuluaren bide osoa: Androidea » Android gailuak » Telefono mugikorrak » Samsung » Samsung-ek bere hautsi ezineko pantaila aurkezten du


"Kixotenean" erreportaje-liburuarentzat Rikardo Arregi saria - PostData\n“Kixotenean” erreportaje-liburuarentzat Rikardo Arregi saria\nIñigo Astiz eta Maite Mutuberriaren Kixotenean (Elkar, 2016)\nIñigo Astiz eta Maite Mutuberriaren Kixotenean erreportaje-liburuak Rikardo Arregi kazetaritza saria jaso berri du. Andoaingo Udalak antolatzen du saria, herriko seme zuen kazetariaren omenez, Eusko Jaurlaritzaren laguntzarekin.\nIazko udazkenean ikusi zuen argia Astiz eta Mutuberriak kaleratutako lan honek Elkar argitaletxearen eskutik. Kixote liburuaren 4. mendeurrena zela-eta, Mantxara bidaian abiatu zen Iñigo Astiz kazetari nafarra, eta erreportaje sail bat ondu zuen, bidaia-kronikaren eta saiakeraren artean dagoen gogoeta-sorta. Egileak berak dioen moduan, “Kixotek gurutzatutako lurrak gurutzatzea izan da helburua, eta, literatura modernoaren iturburu nagusietariko bateraino heltzen saiatzerakoan, bidean ezinbestean korapilatuz joaten dira literatura eta errealitatea. Kaleak eta liburuak, historia eta kondaira, errealitatea eta fikzioa, bi plano horiek uztartzen diren puntu zehatz horren bila egindako bidaia bat kontatzen du eskutan duzun lanak”.\nLiburu hau osatzeko orduan, hasierako erreportaje sorta berridatzi zuen, kapitulu berriren bat asmatu, eta atal berriak sortu, kapitulu guztiak aberasteko. Horrez gain, azpimarratzekoa da Maite Mutuberria ilustratzailearen lana, sentiberatasunez eta sujerentziaz betea, testuaren paraleloan doan beste irakurketa bat proposatzen diguna.\nSorkuntza paregabetzat” jo du lana epaimahaiak.\nArregi sarietako sari nagusia Goiena telebistako Kulturrizketak saioak jaso du “saio borobila” egiteagatik. Kazetari Berria saria hutsik utzi dute, lehen aldiz “oso lan gutxi” aurkeztu dituztelako eta aurkeztutako jasotakoak ez direlako iritsi sariek exijitzen duten mailara. Aurten, aipamen bereziak banatu dituzte: batetik, Noticias taldearen Ortzadar gehigarria, hogeigarren urteurrena bete duenez gero; bestetik, Eguna egunerokoa saritu dute, aurten 80 urte baitira kazeta sortu zutela.\nAndoaingo Udalaelkar argitaletxeaeuskarazko edukiakIñigo Astizkazetaritza sariakixoteKixoteneanLekukoMaite MutuberriaRikardo Arregi saria\n← La nao San Juan pone rumbo a Ternua de la mano de Sergio Pereira\nBetagarri taldearen azken kontzertua eta agurra →


Nortzuk gara - Garita Automotive\nGarita Automotive Zaldibarren (Bizkaia) sortu zen, 1961ean. Bere fundatzaileen artean Pedro Garitaonandia pilotari entzutetsua zegoen. Bere abizenetik dator, hain zuzen, GARITA izena. Hasieran, enpresaren jarduera nagusia trokelak fabrikatzea zen. Mekanika tailer bat zen, funtsean. 1972an enpresa Berrizera (Bizkaia) eraman zuten eta bertan ekin zion Garitak bere jarduera nagusi berriari: estanpatu metalikoa.\nGaur egun, estanpazio metalikoaren sektorean dugun 60 urte baino gehiagoko esperientzia baliatuta, Automobilgintza sektorean lan egiten dugu soilik. Horretarako, Berrizeko 12.000 m2-tik gorako azalerako instalazioak erabiltzen ditugu (bulegoak, ekoizpen-plantak eta biltegiekin) eta Alemanian kokatutako bulego komertzial bat.\nPribilegio bat da guretzat familia izaerako enpresa izanik, nazioartean lehiatzen jarraitzea. Berezitasun horri esker, kontrol eta autonomia handiagoa daukagu eta bizkorragoak izan gaitezke erabakiak hartzen eta horiek gauzatzen ”. Hazkunde iraunkorra eta errentagarria bilatzen dugu, etengabe hobetzeko filosofia oso kontuan hartuta.\nGarita Automotiveren helburu nagusia da gure bezeroak asebetetzea. Gure xede nagusia da bezeroarentzat balio handiagoa sortzea eta ahalegin guztiak bideratzen ditugu hura fidelizatu eta asebetetzera.


Asistentzia Sanitarioa Osasun-laguntza: Eskubide horri buruzko kontsulta eta horren ziurtagiriaren igorpena 90efeb13-42d3-413e-bb90-9c64aa4b6c56 Asistentzia Sanitarioa cefb5e15-846f-406f-9be7-a4bc006c1c18\nOsasun-laguntza: Eskubide horri buruzko kontsulta eta horren ziurtagiriaren igorpena < Itzuli\nAsegurudun edo asegurudun baten onuradun gisa, osasun-laguntza publikoa jasotzeko eskubiderik duten jakin nahi duten pertsonentzat.\nAsegurudun izaera egiaztatzea, edo osasun-laguntza publikoa jasotzeko eskubidearen onuradunarena.\nOsasun-laguntza publikoa jasotzeko eskubidea egiaztatzen duen dokumentua eskuratzea.\nIdentifikazioaren bitartez sartzen bazara, Zure Gizarte Segurantzara bideratuko zaitugu eta “Osasun-laguntza” atalaren barruan, “Ziurtagiria deskargatu” atalean egin beharko duzu klik.\nIdentifikatu gabe sartzen bazara, aplikazioak eskatzen dizun informazioa bete beharko duzu. Osasun-laguntza publikoa jasotzeko eskubidearen ziurtagiria eskuratu nahi baduzu, adierazi dagokion atalean.\nEskuratutako ziurtagiriak asegurudun edo onuradun gisa duzun eskubidea egiaztatzen du.\nIdentifikatu gabe sartzen bazara, zerbitzuak, kontsultatutako pertsonak honako egoera hauetako batean dagoen adieraziko du:\nOsasun-laguntza jasotzeko eskubidea duzu, asegurudun edo onuradun gisa. Hala izanez gero, dagokizun ziurtagiria eskura dezakezu.\nKontsultatutako pertsona aurkitzen ez bada, horren arrazoiak adieraziko dira, eta kasu bakoitzean zer egin behar den azalduko da.\nIdentifikatu gabe sartzen bazara, eskatutako datuak bete ondoren, erreferentzia zenbaki bat esleituko zaizu. Horrekin, zerbitzura sartu beharko duzu gutxienez 15 minutu itxaron ondoren, informazioa eskuratzeko. Dena den, zure helbide elektronikoa ematen baduzu, erantzuna bide horretatik ere jaso ahal izango duzu.\nInformazioa zerbitzuan egongo da ikusgai 30 egunez, egiaztatu ahal izateko; horretarako, emandako erreferentzia zenbakia erabili beharko da.


'J4ckiechan' bikain gailendu da Gamegune 2017ko finalean | GameGune eSports\nEstatu Batuak, Ukrania, Holanda, Txekiar Errepublika, Erresuma Batua, Grezia, Frantzia, Errumania, Lituania eta Kazakhstan herrialdeetatik etorritako 16 jokalari profesionalak izan dira interneten eta sare sozialen bitartez nazioartean oihartzun handia izan duen emozioz beteriko txapelketa honen protagonista\nDonostiako Tabakalerako areto handira bertaratu den publikoak interes handiz jarraitu ditu partidak. Hauek zuzenean igorri dira, Erdi Aroko taberna moduan girotutako eszenatoki ikusgarrian eta pantaila handian, jokalarien norgehiagokak gertutik ikusi ahal izateko\n17 urte egin dituen eSport lehiaketa honek zabalpen handiagoa izan du aurten online plataformek zenbait hizkuntzatan igorritako aurrez aurrekoei esker. Izan ere, gaztelaniaz, ingelesez, alemanieraz, txineraz eta errusieraz komentatu dira partidak eta, lehen audientzia datuen arabera, milioi erdi pertsona baino gehiagok jarraitu dute Gamegune internet bidez\nJack Hutton gamer britaniarra, 'J4ckiechan' ezizenez ezagutua bideo-jokoen munduan, Gamegune 2017ko garaile irten da Donostiako Tabakaleran jokatu den final zirraragarrian, Oleksandr Malsh 'Kolento' jokalari ukraniarraren kontra 3-2 gailendu ostean.\nHonela, 'J4ckiechan' suertatu da Estatuko Hearthstone lehiaketa zahar eta prestigiotsuena den Gameguneko irabazle 12.000 euroko diru-saria eskuratuz. Bestalde, 'Kolento' 6.000 euroko sariarekin konformatu behar izan da bigarren lekuan sailkatu ondoren Bidean geratu dira nazioarteko gamer profesional onenak, final handia baino lehen kanporatuak.\n'J4ckiechan' britainiarrak harritu egin ditu zaleak txapelketara aurkeztu duen 'karta mazoarekin', eta lehiaketa aurretik egindako lan estrategikoari esker eskuratu du garaipena akatsik gabeko gamer ukraniarraren joko orekatu eta erregularraren aurrean. Izan ere, 'Kolentori' garaipenak azken momentuan ihes egin dio txapelketa osoan oso fin ibili ondoren.\nEstatu Batuak, Ukrania, Holanda, Txekiar Errepublika, Erresuma Batua, Grezia, Frantzia, Errumania, Lituania eta Kazakhstan herrialdeetatik etorritako 16 jokalari profesionalak izan dira interneten eta sare sozialen bitartez nazioartean oihartzun handia izan duen emozioz beteriko txapelketa honen protagonista.\nGainera, Donostiako Tabakalerako areto handira bertaratu den publikoak interes handiz jarraitu ditu partidak. Hauek zuzenean igorri dira, Erdi Aroko taberna moduan girotutako eszenatoki ikusgarrian eta pantaila handian joalarien norgehiagoka gertutik ikusi ahal izateko.\n17 urte egin dituen eSport lehiaketa honek zabalpen handiagoa izan du aurten online plataformek zenbait hizkuntzatan igorritako aurrez aurrekoei esker. Izan ere, gaztelaniaz, ingelesez, alemanieraz, txineraz eta errusieraz komentatu dira partidak eta, lehen audientzia datuen arabera, milioi erdi pertsona baino gehiagok jarraitu dute Gamegune internet bidez.\nEuskaltel Konekta Fundazioko gerente Sabino San Vicente pozik agertu da Gamegune 2017ko arrakasta handiarekin, lehiaketaren garapenaren aldetik zein streaming bidezko zabalpenari dagokionez. San Vicentek nabarmendu du Euskaltel Konekta Fundazioak antolatzen duen eta Eukaltelen eta SPRIren babesa duen topaketa honek bere berezko izaera indartu duela. Honek, antolatzaile nagusiaren hitzetan, Hearthstone jokoaren munduan Gamegune ekitaldi garrantzitsu moduan kokatzea ahalbidetu du, berezko pisuarekin eta garrantziarekin nazioartean.


AITONA-AMONEN ASTEA – Colegio Vera-Cruz Ikastetxea School Vitoria-Gasteiz\n4 de apirila de 2022Berriak\nIkasturte honetan ekimen berri bat jarriko dugu abian, hezkuntza-komunitate gisa indartu nahi ditugun familia-loturak indartzeko. AITONA-AMONEN ASTEA ospatuko dugu haien hurbiltasunaren eta presentzia familia bakoitzean eta gure ikastetxean.\nAste honetan denbora partekatu ahal izan dugu beraiekin, dantzan irakatsi digute, haurtzaroko jolasak, beren esperientziak uztartu dituzte eta pasadizoak kontatu dizkigute, baita txisteren bat ere!\nAITONA-AMONEN BISITA LEHEN HEZKUNTZAKO 3. B MAILARA\nGainera, gure aitona-amonetako batzuk elkarrizketatzeko aukera izan dugu; izan ere, bideo honetan, esperientzia zer den kontatzen digute. Enrike eta Mª Ángeles, 2 urteko gelako Izan Huetoren aitona-amonekin eta Amparo eta José Ignaciorekin (Nacho), Cloe eta Ciro Ibañez de Garayoren (DBHko 3. eta 1. B mailak) eta Dares eta Jasón Martínez de Lagosen (Lehen Hezkuntzako 4. maila eta 2 urteko gela) aitona-amonekin hitz egin dugu.\nUkrainako gatazkaren aurrean, bakearen aldeko konpromisoa\nGURASOEN ESKOLAREN HURRENGO SAIOA


“Baserritarra duintasunez bizitzeko modu bakarra salmenta zuzena da” • ZUZEU\nHegoi Escudero baserritarren martxa iragartzeko kartela eskuetan hartuta\nZelan sortu zen Akuilu?\nTalde hau orain sei urte inguru antolatutako gazte topaketa batzuetan sortu zen. Nekazaritza eta arrantzaren inguruko hitzaldi batean erabaki zuten, berbaldia egin barik, eztabaidatzeko unea zela, eta kezka horiek genituenok elkartzeko beharra genuela gure arazoez hausnartzeko eta irtenbideak bideratzeko.\nNortzuk osatzen duzue Akuilu taldea?\nBaserritarrek; hau da, nekazal sektorean dagoeneko dihardutenek, eta baita horretan sartzeko asmoa edo gogoa daukatenek ere.\nEuskal Herri osoko 40 gazte inguruk dihardugu.\nZer helburu dauka martxak?\nElkar ezagutzeko aukera izango dugu. Aurpegiak ikusi eta bakarrik ez gaudela konturatzeko aukera izango da. Nekazal sektorearen arazoetako bat isolamendua da. Aldarrikapen bateratu bat egiteko asmoa daukagu.\nMartxaren leloa Baserria da etorkizuna da. Edozein pertsona taldek bere elikaduraren burujabe izatea behar du, herri moduan zein auzo moduan garatzeko. Geure herrian etorkizuna daukan eredua baserriari lotuta dago, eta ez agroindustriari. Hau da, tokian tokiko produktuak ekoiztu eta kontsumituko dituen eredu bat, eta sasoian sasoikoak; modu produktibista batean izan beharrean, modu logiko batean.\nBaserritar izateko gogoz zaudete.\nBaserrian erreleboa hartu gura duten gazteak daude, baina baita instalatzeko gogoa dutenak ere. Eman dezake gazteok ez daukagula asmo hori, baina kontrakoa da. Instalatzeko arazo handiak daude.\nZer ekoizpen bultzatzen duzue?\nSalmenta zuzena da bide justu bakarra baserritarra duintasunez bizi dadin. Akuilun askotariko ekoizleek dihardute, baina horretan ados gaude.\nEtorkizuna zelan ikusten duzue?\nMartxaren leloan ere badiogun legez, benetan pentsatzen dugu etorkizuna badagoela. Ez da etorkizunik egongo administrazioak bultzatzen duen eredu produktibista eta intentsiboagaz. Sektore hau ahal den produktu gehien ahal den kostu baxuenera bideratuta dago. Modu horretan jarraitzea ez da posible. Salmenta zuzenik barik ez da posible baserriak bizirautea.\nKontsumo taldeak sortzen dabiltza.\nBaikorrak gara. Talde batzuk sortzen dabiltza, eta kontsumitzaileek ere jaten dutenaren inguruko kontzientzia hartzen dabiltza. Geroago eta talde gehiago sortzen dabiltza hiri eta herrietako pertsonek inguruko baserritarrei erosteko asmoagaz.\nZer ibilbide egingo duzue asteburuan?\nAzpeitian hasita gaur abiatuko gara. Azkoitin herri-bazkaria eta kontsumo taldeei buruzko mahai-ingurua egingo ditugu. Elgoibarren lehenengo etapa amaituko dugu ekoizteko ereduen inguruko mahai-inguruagaz. Bihar, Eibarren, nazio mailako manifestazioa egingo dugu. Ermutik Mallabirako bidea hartuko dugu. Jarraian, Mallabian talo-jana antolatuko dugu, eta baserrian oinarritutako filma. Domekan Zaldibar, Berriz, Abadiño eta Durangora joango gara. Traktore bategaz errepidetik joango gara. Bideko erritmoa bajatu gura dugu, hausnarketa eragiteko: gizartea azkarregi doala deritzogu. Durangon Euskal Herriko hainbat baserritar gaztek antolatutako azoka izango da, eta ondoren bazkaria egingo dugu.\nAkuilu, Baserritar gazteen martxa, Durango\n“Kanpora zoazenean ohartzen zara mila bide eta modu daudela bizitzeko eta sentitzeko“


Denboraldiko lehen bandera irabazi du Donostiarraren B traineruak : Irutxuloko Hitza\nDonostiarrako arraunlariak Konstituzio plazako Udal Liburutegiko balkoian, bandera astintzen. (Argazkia: Donostiarra Arraun Elkartea)\nDonostiarrako B traineruko mutilek bandera lortu zuten atzo KAE1 ligan, X. Getariako Estropadan irabazle gelditu ostean. “Lorpen ikaragarritzat” jo du arraun taldeak denboraldiko hamabigarren estropadan lortutako garaipena. Larunbatean, aldiz, Camargoko estropadan bigarren gelditu ziren Donostiakoak. Getarian, Donostiarrak azken luzean bost segundo jan zizkion Zarautzeko Enbata traineruari. Estropada polemikoa izan zen, izan ere, une batean gutxi falta izan zen Zarautzeko eta Donostiako traineruek elkar ukitzeko. Epaileek, bere norabidea zuzentzeko agindua eman zioten Enbatari.\nOrain, KAE1 ligako hirugarren postuan dago Donostiarra, 110 punturekin; aurretik ditu Zarautz eta Deustuko taldeak.\nKAE1eko BANDERA B TRAINERUAK! GORA ARRAUNAK!\nDonostiarrako B traineruko mutilek bandera lortu dute KAE1 ligan, gaur Getariako uretan, atzo Camargon bigarren egin ondoren. Lorpen ikaragarria B ontzi batentzat. Zorionik beroenak mutilak, etorkizun ederra zarete!!! pic.twitter.com/IXD1EVJ3Sr\n— DonostiarraKaiarriba (@KaiarribaDonost) August 4, 2019


Rokodromoa eta Tirolina\nERTZAK taldea. IV. MUSIKALE Jaialdia\nBertako artisau eta ekintzaileen IV.azoka. Ekain Kulturala Ormaiztegin\nIgandean Ormaiztegin Bertako artisau eta ekintzaileen IV. Azoka ospatuko dugu, eguerdiko 12:00etan hasi eta 14:30ak bitartean.\nArtisautza lan ugari egongo dira bertan, salgai nahiz ikusgai: margolanak; teknika desberdinekin eskuz sortutako bitxiak; puntuz zein gantxiloz egindako lanak; egurrezko tailaz egindako hainbat eta hainbat artelan; garai bateko eta gaurko argazkiak; larruz egindako poltsa, apaingarri zein karterak edota goma evaz egindako panpina edota bestelako produktuak.\nAurtengoan ondorengo ekintzaile eta artisauek hartuko dute parte:\nKontxi Simon KS Artpaper\nGure Magra Perez\nIñigo Borde Lasa\nOrmaiztiarrak nahiz inguruko herrietako herritarrak bertara hurbiltzera animatzen ditugu, bertatik-bertarako ekintzaileak ezagutu eta etxerako edota lagun nahiz familiartekoentzako opari bitxiak aurkitzeko aukera izango dute. Ormaiztegin azken 8 urteetan ekainean ospatu ohi den Ekain kulturalaren barruan antolatutako jarduera da.\nLiburuaren Eguna Ormaiztegin 2019 Ostiral honetan, apirilak 12, apirilean mundu osoan ospatzen ari den *Liburuaren eguna* ospatuko dugu herrian. 📕📗📘📙Jatorri desberdina duten lau herritarrek beraien herrialdeko literaturarekin gozaraziko gaituzte, arratsaldeko 16:30ak eta 18:00ak bitartean, gizarte etxeko berdegunean. 👩🏼🎨👨🏾🎨Kontxi Simon herriko artistak aldiz, paperezko eskulan tailerra eskainiko du. Amaieran mokadutxoa eskainiko da🧁\nAPIRILAK 5 · 21:30 (gaztelekua 12-17 urte)\nZUZENDARIA: Lasse Hallström\nIRAUPENA: 120 min. GENEROA: Thrillerra\nSINOPSIA: Stockholmeko familia baten hilketa basatiak polizi ikerketa abiarazten du...Ikerketak ustekabeko norabidea hartuko du Barken beraren semea bahitzen dutenean.\nSINOPSIA: Ellison arrakasta handiko idazlea da. Kasualitatez pelikula txatal batzuk aurkitu ditu etxean. Haiek aztertuta, etxe hartan bertan familia bat nola eta zergatik hil zuten argitu ahal izango duela uste du (...).\nGRAFITIGINTZA TAILERRA, TXATXILIPURDIKO GRAFITIGILEEKIN BATERA, EMAKUMEAREN EGUNA GAITZAT HARTUTA.\nIzen-ematea (plaza mugatuak): gaztelekua@ormaiztegi.eus\n« Aurrekoak 1 2 3 4 5 ... 21 22 23 Hurrengoak »


Aragoiko Kontsumitzaileen Batasunak azaltzen du zer urrats egin behar diren berankorren zerrenda batetik ateratzeko | Consumer\nAragoiko Kontsumitzaileen Batasunak azaltzen du zer urrats egin behar diren berankorren zerrenda batetik ateratzeko\nKalkulatzen da 1,1 milioi espainiarrek ordaindu gabeko zorrak dituztela finantza-erakundeekin eta telefonia-konpainiekin\nAskotan, pertsona batzuei jakinarazten zaie ezin dutela kreditua eskatu edo finantzatu, berankorren zerrenda baten barruan daudelako, Aragoiko Kontsumitzaileen Batasunak (UCA) esan zuenez, jakinarazpen bat egin zuen herritarrei egoera horretatik nola atera azaltzeko. UCAk adierazten du 1,1 milioi espainiarrek baino gehiagok ordaindu gabeko zorrak dituztela finantza-erakundeekin eta telefonia-konpainia handi batzuekin, Finantza Erakundeen Elkarte Nazionalak (ASNEF) argitaratutako datuen arabera.\nGainera, azaldu dute Espainian badirela Ordaindu gabeko Onarpenen Erregistroa (RAI), herrialdeko ondare-kaudimenari eta kredituari buruzko informazio-fitxategi garrantzitsuenetako bat, eta Finantza Erakundeen Elkarte Nazionalaren (ASNEF) fitxategia, banku- eta finantza-erakundeek bezeroen egoera ekonomikoa aztertzeko erabiltzen duten datu-baseetako bat.\nBerankorren fitxategiak sortzea ohikoa da enpresen artean, UCAk bere komunikatuan adierazi zuenez. Legezko praktika da, baldin eta enpresaren beraren barruan badago. Hartzekodunak bakarrik laga ditzake datuak zordunen fitxategiari, eta ukitutakoari jakinarazi behar dio 30 eguneko epean, Datu Pertsonalak Babesteko Legean ezarritakoaren arabera. UCAk ere zehaztu zuen interesdunak, hala eskatzen duenean, bere datuetara sartu ahal izango duela eta datu horiek jakinarazi zaizkion pertsonaren edo entitatearen izena eta helbidea eskatu ahal izango dituela. Gainera, kontrako datuak ezin izanen dira sei urte baino gehiago eduki berankorren fitxategian.\nEra berean, legediak jasotzen du ukituak eskubidea duela bere pertsonari buruzko informazioa hiru modutan eskuratzeko: zordunen erregistrora zuzenean eskatuta; kreditu-harremana duen edo izan nahi duen banku eta finantzarioen bidez; edo datua eman duen hartzekodunaren beraren bidez. Gainera, ukituak eskubidea du berari buruzko edozein datu eskuratzeko, okerrak direnak zuzentzeko eta errealitatearekin bat ez datozen edo sei urte baino gehiago dituzten guztiak bertan behera uzteko.\nDatuak Babesteko Agentziak, legeak jasotzen dituen printzipioak betetzen direla bermatzen duen erakunde publikoak, eta kontsumitzaile-elkarteek formulario errazak dituzte datuak eskuratzeko, zuzentzeko eta ezabatzeko eskubideak erabili ahal izateko, erakunde honek adierazi duenez.\nHori dela eta, herritar baten izena fitxategi horietako batean agertzen bada, akatsagatik edo zorra bertan behera utzi delako, fitxategiaren arduradunarengana jo behar da idatziz, NANaren fotokopia erantsiz. Hilabeteko epean erantzun beharko du. Asmo hori onartzen ez bada, interesdunak Datuak Babesteko Agentziara jo beharko du, fitxategiaren arduradunari helaraz diezaion, eta hark egoki iruditzen zaizkion alegazioak aurkez ditzan 15 eguneko epean. Agentziak interesdunaren eskaera ezetsiz ebazten badu, epaitegietara jo eta administrazioarekiko auzi-errekurtsoa jar dezake.\nlistas-eu morosos-eu zorrak


Ozeville - Wikipedia, entziklopedia askea.\nVaudreville, Fontenay-sur-Mer, Lestre, Quinéville eta Saint-Floxel\n73 (%47.1) 82 (%52.9)\nOzeville Frantziako udalerria da, Mantxa departamenduan dagoena, Normandia eskualdean. 2013an 144 biztanle zituen.\n2007an Ozeville udalerrian erroldatutako biztanleak 144 ziren. Familiak 54 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 21 seme-alabarik gabeko familiak ziren, 13 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 70 etxebizitza zeuden, 57 familiaren etxebizitza nagusia ziren, 10 bigarren erresidentzia ziren eta 2 hutsik zeuden. 68 etxeak ziren eta 1apartamentu bat zen. 57 etxebizitza nagusietatik 47 bere jabearen bizilekua ziren, 9 alokairuan okupaturik zeuden eta 1 doan lagata zegoen; 2 etxek bi gela zituzten, 7 etxek hiru zituzten, 10 etxek lau zituzten eta 38 etxek bost zituzten. 50 etxek euren parking plaza propioa zuten azpian. 26 etxetan ibilgailu bat zegoen eta 26 etxetan bat baino gehiago zituzten.\nOzeville udalerriko biztanleria-piramidea 2009an .\n2007an lan egiteko adina zuten pertsonak 91 ziren, horien artean 53 aktiboak ziren eta 38 inaktiboak ziren. 53 pertsona aktiboetatik 51 lanean zeuden (28 gizon eta 23 emakume) eta 2 langabezian zeuden (1 gizon eta 1 emakume). 38 pertsona inaktiboetatik 11 erretiraturik zeuden, 14 ikasten zeuden eta 13 "bestelako inaktibo" gisa sailkaturik zeuden.\n2009an Ozeville udalerrian 60 unitate fiskal zeuden, 151 pertsonek osaturik. Pertsona bakoitzeko diru-sarrera fiskalaren mediana urteko 15.826 euro zen.\n2000. urtean Ozeville udalerrian 9 nekazaritza-ustiategi zeuden, 252 hektarea erabiltzen.\nSaint-Floxel (1,5 km)\nFontenay-sur-Mer (2,4 km)\nLestre (2,7 km)\nMontebourg (3,1 km)\nSaint-Martin-d'Audouville (3,4 km)\nJoganville (3,6 km)\nQuinéville (3,9 km)\nBNF: 152623640 (data)


“Elgoibartarren artean dagoen sedentarismo maila murriztea da zerbitzuaren helburu nagusia”. Noticias de Gipuzkoa\nJavier Fernández elgoibar sasoian zerbitzuaren teknikaria\n“Elgoibartarren artean dagoen sedentarismo maila murriztea da zerbitzuaren helburu nagusia”\nJavier Fernández, Elgoibar sasoian zerbitzuaren teknikaria\nElgoibartarrek jarduera fisikoa era sistematizatuan eta kontrolatuan egiten lagunduko dien doaneko zerbitzua dute eskura\nJabi Leon - Martes, 11 de Septiembre de 2018 - Actualizado a las 06:03h.\nelgoibar - Udalak eta Udal Kirol Patronatuak herritarrak jarduera fisikora gerturatzeko Elgoibar sasoian izeneko zerbitzua jarri zuten abian joan den maiatzean Gipuzkoako Foru Aldundiaren eta Eusko Jaurlaritzaren babesarekin. Orain, abuztuan izandako etenaldiaren ondoren, Kirol Zientzietan lizentziatua den Javier Fernándezek gidatzen duen zerbitzua martxan da berriro ere.\nZergatik sortu da ‘Elgoibar sasoian’ jarduera fisikorako orientazio zerbitzua?\n-Batez ere, erakundeek ikusi dutelako gaur egungo gizartean sedentarismo maila gero eta handiagoa izaten ari dela. Herritar askok batere osasuntsuak ez diren ohiturak barneratu dituzte eta horren aurrean zerbait egin beharra zegoen.\nZeintzuk dira zerbitzuaren helbururik nagusienak?\n-Helbururik nagusiena, elgoibartarren artean dagoen sedentarismo maila murriztea da eta horretarako jarduera fisiko nahikoa egiten ez duten herritarrei jarduera beren kabuz erregulartasunez egiteko ohitura hartzen laguntzen diegu.\nNola funtzionatzen du zerbitzuak?\n-Lehenik eta behin, herritarrak aurretiko hitzordua eskatu behar du Olaizaga kiroldegian, Mintxetako kirol instalakuntzetan edota elgoibarsasoian@elgoibar.eus helbidera idatziz. Horren ondoren elkarrizketa bat egiten dugu berarekin, beti ere, bere egoera ikusi eta duen bizimodua ezagutzeko. Jasotako informazioa aztertu ondoren pertsona horrentzat egokiena izan daitekeen jarduera identifikatu eta programa txiki bat proposatuko diogu. Hori bai, helburuak herritarrarekin batera zehaztuko ditugu eta horren ondoren jarraipen bat egingo dugu helburu horien betetze maila nolakoa izaten ari den ikusteko.\n-Elgoibar Sasoian adin guztietako herritarrei zuzenduta dagoen doaneko zerbitzua da. Ez da Udal Kirol Patronatuko bazkide izan behar zerbitzua erabiltzeko. Azken batean, ahalik eta jende gehien erakarri nahi dugu: kirolik praktikatzen ez duten herritarrak, patologiaren bat dutenak, ohiko kirol jarduerak gustukoak ez dituzten haurrak, esklusioan daudenak... Herritar guztiak ongietorriak dira.\nEz da erraza izango jarduera fisikorako ohiturarik ez duten herritarrak zerbitzura gerturatzea...\n-Halaxe da. Horregatik Osasun zerbitzuarekin, Udalaren Ongizate sailarekin, herriko ikastetxeekin, Eskola Kirola egitasmoaren arduradunekin eta herriko beste eragilerekin lankidetzan ari gara;ariketa fisikoa egiteko beharra duten pertsonak identifikatzen dituztenean gure zerbitzura bideratzeko.\nZein da zuengana gerturatzen ari den herritarraren perfila?\n-Oraindik ez dago perfil jakin bat finkatuta. Denbora gutxi da lanean hasi ginela eta momentuz adin guztietako herritarrak etorri dira: adinekoak, 40-50 urte bitartekoak eta kirolarekin harreman gutxi izan duten gaztetxoak ere.\nNon eskaintzen da zerbitzua?\n-Mintxetako instalakuntzetan eta Olaizaga kiroldegian. Mintxetako bulegoa astelehen arratsaldetan (17.00etatik 18.00etara eta 20.00etatik 21.00etara) eta ostegun goizetan (10.30etik 12.30era) egoten da irekita eta kiroldegikoa, berriz, astearte goizetan (10.30etik 12.30era). Esan bezala, zerbitzua erabiltzeko aurretik hi-tzordua eskatu behar da kirol instalakuntzetan edo elgoibarsasoian@elgoibar.eus helbidera idatziz. Era berean, zita telefonoz eska daiteke kiroldegiko 943 744 415 edota Mintxetako 943 747 356 zenbakietara deituz.\nZer esango zenieke ariketa fisikoa egiteko zalantzan daudenei?\n-Ezer galtzeko eta asko irabazteko dutela. Asko dira jarduera fisikoak pertsonetan ekar ditzakeen onurak, alde fisikotik, psikologikotik eta sozialetik, beti ere, modu egokian eta jarraipen batekin egiten bada.


Oinezkoen eta Ibilgailuen Zirkulaziorako Udal Ordenantza | Tolosa\nUdalbatzak, 2012ko azaroaren 27an egindako Osoko Bilkuran, behin- behineko onarpena eman zion Oinezkoen eta Ibilgailuen Zirkulazio Ordenantzari.\nArau hori jendaurrean egon zen 30 egunetan eta denbora horretan alegazio bat egon da.\nUdalbatzak, 2013ko urtarrilaren 29 erabaki zuen ez onartzea eta behin betiko onartu zuen aipatutako Ordenantza. Ondorioz, testuaren eduki osoa argitaratzen da.\nOinezkoen eta Ibilgailuen Zirkulazio Ordenantza.pdf 1.04 MB


A-636 errepidea urtarrilean hasiko dira kobratzen - Goierriko Hitza : Goierriko Hitza\nA-636 errepidea urtarrilean hasiko dira kobratzen\nGidariek derrigor kobrantza-sistema bat ezarri beharko dute: autoa kontu korronte batekin esleitu beharko dute, teleordainketa sistema ezarri edo Gipuzkoako Foru Aldundiaren Abiatu sistema txertatu\nGipuzkoako Foru Aldundia Beasain eta Bergara arteko A-636 errepidea urte aldaketarekin batera hasiko da kobratzen. “Jakitun gara ez dela gustuko neurria, baina ordaindu egin beharra dago. Gauza asko daude ordaindu beharra, eta aurrekontua mugatua da”, esan du Aintzane Oiarbide Bide Azpiegituretako diputatuak. Gainera, goierritarrak gainerako gipuzkoarrekin berdindituko dituela esan du. “Gipuzkoan desoreka handia dugu. Zarauztar, eibartar, azpeitiar… batek Donostiara joateko ordaindu egin behar du. Hemendik aurrera denok ordainduko dugu, aitzakiarik gabe”.\nFree flow edo etengabeko jarioaren sistemaren bidez kobratuko dute. Hau da, ibilgailuek ez dute ordaintzeko gelditu beharrik izango. Beasainen, Ezkion eta Bergaran prest daude hiru arku nagusiak. “Ez dagoenez gelditu beharrik gutxiago kutsatzen da eta erosoagoa da. Gainera, trafikoa monitorizatu ahalko dugu”. “Handicap” bat ere badu, ezin dela esku dirutan ordaindu. Horregatik, gidariak behartuta egongo dira teleordainketa sistema bat ezartzera edo autoa kontu korronte batera helbideratzera. “Gipuzkoako Foru Aldundiaren aholkua Abiatu sistema ezartzea da. Abantailak asko dira eta desabantailarik ez du”, gomendatu du Oiarbidek.\nAbiatu sistemaren indargune nagusia da zenbat eta joan-etorri gehiago egin deskontua handiagoak egiten dituela. Esaterako, Abiaturik gabe, auto arin bati Beasaindik Bergarara joatea 2,53 euro kostatuko zaio; Abiatu sistemarekin, 1,89 euro, %25 gutxiago; bederatzigarren bidaiatik aurrera beherapena are handiagoa izango da, %55ekoa; eta 21 joan-etorritatik gora, beherapena %75ekoa izango da. Halere, 32,24 eurotan tope egingo du eta hortik gora ez da gehiago kobratuko.\nOiarbidek A-636 errpidean bildutako dirua bertan geldituko dela zin egin du. “Dirua errepidea mantentzeko eta hobetzeko erabiliko da”, esan du. “Premia badu, asko gainera”, aitortu du. “Orain arte ez dugu baliabiderik izan lanei ekiteko”. 2022an bertan hasiko dira: zorua aldatuko dute, zarata bakartzeko panelak jarriko dituzte eta mendiari eusteko prebentzio lanak egingo dituzte.\nZer gertatuko da kobraketa-sistemarik ezarri ez duten gidariekin? Bada, autoaren jabearen etxera faktura helaraziko diote eta ordainketa nola eta noiz egin behar duen zehaztuko zaio. Emandako egunetan ordaintzen ez badu, isuna jarriko zaio. “Gidariek denbora izango dute ordainketak egiteko, baina zorrotzak izango gara. Gauzak ongi egin dituztenek txintxo-txintxo ordainduko dute eta beste batzuk ezin dute ordaindu gabe egon”, esan du Oiarbidek.\nForu Aldundiak aurrez aurreko informazio puntuak jarriko ditu, herritarren zalantzak argitu eta Abiatu sistema ezartzen laguntzeko. Beasainen hasiko dira, udaletxearen beheko aldean. Urriaren 25ean eta 26an eta azaroaren 11n eta 12an eta 29an eta 30ean izango dira; Ormaiztegin, Gizarte Etxean, urriaren 27an, azaroaren 15ean eta abenduaren 1ean izango dira. Legazpira, Urretxura eta Zumarragara ere joango dira.


Aginagako Herri Elkargunea berritzeko proiektuaren aurkezpena 19:00etan Eliza Zaharrean - Aginaga - Noaua.eus\nAginagako Herri Elkargunea berritzeko proiektuaren aurkezpena 19:00etan Eliza Zaharrean\nNoaua Aldizkaria 2019-12-18 13:27\nAginagako Eliza Zaharra Aginagako herri elkargunean bilakatua da, urtean zehar antolatzen diren ekitaldi anitzekin. Gunea berritu eta elkargune izateko egokitzeko proiektu bat landu dute Origami arkitekturakoek. Gaur (abenduak 18) aurkeztuko dute, 19:00etan Eliza Zaharrean bertan.\nAginagako Eliza Zaharra auzolanean berritzeko proiektuaren nondik norakoen berri emango dute bilera honetan. "Joan den urtean, gazteok buru-belarri jardun gara proiektua gauzatu asmoz. Honenbestez, agiñatar orori proiektuaren inguruko azalpenak eman nahi genizkizueke. Ideia berri eta elkarlana oinarri hartuta, zuen guztion beharra dugunez, bertan elkar ikustea espero dugu".\nHitzordua, abenduaren 18an 19:00etan Aginagako Eliza Zaharrean. Proiektua landu duen Origami arkitektura taldeko kideen azalpenak jasoko dituzte bertaratzen direnek. Bertan burutuko diren hobekuntza lanen xehetasunak eskainiko dituzte. Horiek bideratzeko auzolan taldea sortu nahi da. Urteko plangintza ere aurkeztuko dute, Aginagako Jai Batzordeak eta Aginagako gazteek deitutako hitzordu honetan. Eliza Zaharra biziberritzeko lanean segi nahi dute, Aginagako Herri Elkargunea izateko egokitzea.


TO.PICeko kontseilu aholkularia jaiotzen da\nOstirala, 2008(e)ko abendua(r)en 05-(e)an 01:00etan\nKultura, gizarte, empresa eta erakundeen munduko 17 ordezkarik Tolosako Txotxongiloaren Nazioarteko etorkizuneko Zentroari aholkatuko diote.\n(Tolosa, 2008ko abenduaren 5a). Gaur arratsaldean Tolosako Udalean ospatu da TO.PICeko Kontseilu Aholkulariaren lehen bilera. Gizarteko arlo desberdinetako pertsonaiek osatutako organo berri hau, persona, ideia, iritzi eta ikuspegien topaketa gune bezala eratzen da. Bere helburu nagusiena, beste pertsonen ezagutzaz eta esperientziaz baliatu eta Txotxongiloaren nazioarteko etorkizuneko zentroa martxan jartzeko eta sendotzeko balio erantsi gisa eranstea da.\nMiguel Arreche eta Idoya Otegui TO.PICeko zuzendariek adierazi dute Kontseilu Aholkularia eratzea lehentasunezko helburu bat zela egitasmo ireki gisa bere burua aldarrikatzen duen TO.PIC bezalako zentro batentzat. “Ateak zabaltzea, aire freskoa sartzen uztea garrantsitsua dela uste dugu, eta batez ere, Kontseilu Aholkulari honetan ordezkaturik dauden pertsonaia hain garrantzitsuak bezalakoen ezagutza eta esperientziaz baliatzea. Azken finean, pentsatzeko era desberdinetaz eta idei a berriak eraikitzeaz elikatu nahi dugula” baieztatu dute.\nBere lehenengo saioan, Kontseilu Aholkulariak organo berriaren funtzionamendua eta bere araudia bezalako gaiak landu ditu eta, batez ere, urtean bi aldiz bilduko den pertsonaia talde honen lehenengo harreman gisa balio izan du.\nTO.PICeko Kontseilu Aholkulariaren lehenengo bilera honen aurretik egun hauetan Tolosan ospatzen den Txotxongiloen Nazioarteko Jaialdiko giroa hurbiletik bizi ahal izatea utzi duten ekintzen jardunaldi trinko bat egon da, eta modu honetara, zuzenean Euskal Herri Plazako Justizia Jauregiko birgaikuntza prozesua ezagutzeko aukera izan du, bertan datorren 2009ko azaroan bere irekiera aurreikusia duen etorkizuneko txotxongilo zentroa kokatuko delarik.\nJarraian zehazten diren Kontseilu Aholkulariko kideek organo hau norbanakoaren izenean osatzen dute:\nPresidentea: Jokin BIldarratz, Tolosako Alkatea\nPresidenteordea: Ana Arreche. T.E.E.-ko Presidentea\nKoordinatzailea: M. Carmen Garmendia. Eusko Jaurlaritzako Kultura Kontseilari ohia\nIdazkariak: Miguel Arreche eta Idoya Otegui. TO.PICeko zuzendariak\nJose Miguel Ayerza. Adegiko Idazkari Orokorra\nManu Castilla. EITBko Komunikazio Zuzendaria\nAntxon Elosegui. Enpresaria\nLourdes Fernandez. ARCOko zuzendaria\nLucia Lacarra. Dantzaria\nJoxean Muñoz. Tabakalerako zuzendaria\nJuan Ignacio Vidarte. Bilboko Guggenheim Museoko Zuzendari orokorra\nTO.PICeko Kontseilu Aholkularia, pertsona, ideia, iritzi eta ikuspegien topaketarako gune bat.


Sestaoko Udala - Sestaoko Udalak udalerriko bandera berria goratuko du bihar\nSestaoko Udalak udalerriko bandera berria goratuko du bihar\nSestaoko Udalak bihar, larunbata, goratuko du udalerriko bandera berria udaletxeko balkoian. Entseinak Juan José González bexilologoa du sortzaile –Bizkaiko hainbat udalerritako banderen (hogeita hamar bat) diseinatzailea–, eta bi marra horizontal ditu, bata berdea eta bestea beltza, eta erdian herriaren armarria erakusten du, 1890 urtekoa.\nUdalak Euskal Jaiaren ekitaldiak baliatuko ditu bandera berria estreinatzeko. Zehazki, Udaleko arduradunek Euskal Ezkontza bitartean jarriko dute bandera. Ospakizun horretan, auzokidez osatutako lau zutabek hartuko dute parte, eta, udalerriko hainbat tokitatik abiatuta, udaletxearen aurrean bilduko dira euskal ezteiak egiteko. Aurreikuspenen arabera, ekitaldia eguerdiko 12:00ak aldera izango da, antzezpenean parte hartutako guztiak elkartu eta gero.\nSestaoko alkate Josu Bergarak espero du bandera berria “gure udalerriaren ikur garrantzitsua bilakatzea, eta herri honen nortasunaren eta balioen isla izatea: apaltasuna, lana, zintzotasuna eta sakrifizioa”.\nSestaoko Udalak 2014an hasi zituen bandera propioa izateko administrazio-izapideak, zeren, ordura arteko banderak Bizkaiko koloreak eta erdian udalerriaren armarria zeramatzan. Hala, 2014ko martxoaren 17tik 22ra, herritarrak parte harrarazteko prozesu bat gauzatu zen. Hartan, sestaoarrek lau bandera-modelo bozkatu ahal izan zituzten, eta bi marra horizontal, berdea eta beltza, dituen aukera atera zen irabazle. Urte bereko apirilean, Udalbatza Osoak berretsi zuen erabakia. Halere, aurtengo ekainera arte itxaron behar izan da, Bizkaiko Batzar Nagusiek ere oniritzia eman zezaten.


Eurirako KITa - MUGANEurirako KITa - MUGAN\nEuri egunetarako KITa\nBidasoako eskualdean euria egiten du. Hala da. Egun eguzkitsuak berehala ihes egiten dute udararen amaierarekin batera eta baita bitartean ere. Batzuetan, eguraldiak etenaldi bat egiten dio lehorte posible bati lekua utziz, baina aski ezaguna dugun zirimiria azkar batean agertzen da bazter guziak zipriztinduz. Azken batean, Jaizkibel mendiko lore eta zuhaitz sendoak eta Aiako Harriek duten berde koloreko eskaintza zabal hori mantentzeak kostu bat du: Euria.\nTamalgarria izango litzateke BuyZikletan egiten ditugun erosketak gure herrian horren ohikoa den gertakari meteorologiko honek zapuztea.\nKonpretaz gozatzeko eta pedalei eragiten diegun bitartean gurpilpeko ura nola bitan banatzen den ikusteko, bi KIT berri aurkezten ditugu eguraldi txarra egiten duenean zure BuyZikletari\n>>> KIT BuyZikleta y tiendas <<<


ekaina 2019 – Bolintxi\nEkainaren 24tik aurrera, Santurtziko Udal Liburutegien Sarearen ordutegia Irakurtzen jarraitu →\n18 ekaina, 2019 2 uztaila, 2019 Utzi iruzkina\nAbuztuaren 1ean berriro jarriko da abian Udako Liburutegien aurtengo ekimena, lehenengo Mamarigan (Parroko Elias enparantza) eta gero Kabiezesen (Kabiezeseko enparantza). Irakurtzen jarraitu →\nSanturtziko Udal Liburutegien Sarea, 2018ko urtarriletik Euskadiko Irakurketa Publikoko Sarean dagoena, ekainetik aurrera Liburutegien Arteko Mailegu zerbitzuan (LAM) sartu da. Irakurtzen jarraitu →\n18 ekaina, 2019 22 uztaila, 2019 Utzi iruzkina\n1933ko maiatzaren 2an Niceto Alcalá Zamora Espainiako II. Errepublika gaztearen presidentea Bilbora etorri zen karlistek 1874an Hirugarren Karlistaldian hiribilduari egindako setioa kendu zeneko eguna ospatzeko ekitaldietara, eta biharamunean gure herrira Irakurtzen jarraitu →\n“Euskal emakume poetak erakusketa” Mamariga Kulturgunean\nAldizkari honen maiatzeko alean “Euskal emakume poetak” erakusketaz aritu ginen, Santurtziko 2019ko Liburuaren Azokaren esparruan ikusgai egon zenaz. Irakurtzen jarraitu →\nAlonso Quijano Fundazioak “Irakurketa uneak” XII. Argazki Lehiaketa deitu du irakurzaletasunaren arloan sormen plastiko eta artistikoa Irakurtzen jarraitu →\nBadira urte batzuk Josu Hormaetxea idazle bizkaitarrak “Pasajeros del Titanic. El último viaje de Ramón Artagabeytia” Irakurtzen jarraitu →\n18 ekaina, 2019 18 ekaina, 2019 Utzi iruzkina\nGutxienez 1935etik, Portugaleteko umeek erakutsi zitzaketen buruhandiek sortutako gorriuneak, beso eta hanketan zituztenak, eta hori gorabehera ez zioten haiengana hurbiltzeari uzten ez eta Irakurtzen jarraitu →\nSanturtziarrek urte luzeak daramatzate erregai eta energiaren sektoreko enpresa eta beren biltegien ondoan bizitzen. 1958an Irakurtzen jarraitu →\nAranzadi Zientzia Elkarteak, Santurtziko Udalaren eta Eusko Jaurlaritzaren laguntzaz, Irakurtzen jarraitu →\n1967ko urtarrilaren 17an istripu batek butano likidotua ontziz aldatzeko instalazioetan nasaren aurrean zegoen Irakurtzen jarraitu →\nJende guztiak dakien modura, badira elkarren antza izugarria duten bikiak, bai eta ez dutenak ere. Eta honako hau lehenengo taldekoa da. Irakurtzen jarraitu →\n12 ekaina, 2019 13 ekaina, 2019 Utzi iruzkina\nMadariaga funtsean, Sancho el Sabio Fundazioaren webgunean dagoen atal digitalizatuan, frankismo, trantsizio eta demokrazia garaiko Irakurtzen jarraitu →


Donostiako Udalak kanpaina bat abiarazi du Dbusen autobusen bidez GGEE-en Aldarrikapen Unibertsala aditzera emateko | DBUS\nUztail-abuztuetan, Giza Eskubideen Aldarrikapen Unibertsaleko artikulu banarekin “jantziko” dira Dbuseko 30 autobus. Nazio Batuen Erakundearen Biltzar Nagusiak onartu zituen, 1948an. Diseinatzaile profesionalek kartel bidez eginiko artelanez ilustratuta egongo dira 30 artikuluok —euskaraz, gaztelaniaz, frantsesez eta ingelesez—. EHUk bultzatzen duen Giza eskubideei begira erakusketa kolektiboa eratzen dute kartelek.\nGiza Eskubideen Bulegoak antolatu du ekimena, eta helburu du dokumentu horretan jasotako balio eta eskubideak aditzera ematea, aipatu agiri hori mugarritzat baitute Giza Eskubideen historian, aurreneko aldiz, mundu osoan eta pertsona guztientzat babestu beharreko oinarrizko eskubideak ezarri zituelako. Dokumenturik itzuliena da munduan, 500 hizkuntzatan baino gehiagotan eskuragarri baitago.\nKanpainaren aurkezpenean Donostiako alkate Eneko Goiak nabarmendu duenez, garrantzitsua da herritarrak jakitun jarri eta sentikor bihurtzea gizakiok ditugun askatasun eta eskubideez, ez dela inor berezi behar “arraza, larru kolorea, sexua, hizkuntza, erlijioa, politikako edo bestelako iritzia, sorterria edo gizarteko jatorria, ekonomia maila, jaiotza edo beste inolako gorabeheragatik”, aldarrikapenak berak jaso bezala.\nIbilbide pedagogikoa eta argitalpena\nEneko Goiak gogorarazi bezala, Eusko Jaurlaritzak bultzaturiko Eskerrak Giza Eskubideei erakunde arteko ekimenean sartzen da. Hartan, Autonomia Erkidegoko hiru hiruburuetako udalek, foru aldundiek, EUDELek eta EHUk parte hartzen dute, eta helburu du giza eskubideak sustatzea, aldarrikatzea eta babestea.\n“Ikusizko formatu ibiltari hori eta udaldia aukeratu dituzte mezua gera dadin uda honetan bisitari etorriko zaizkigun hamaika eta hamaika lagunengan. Donostia Giza Eskubideen alorrean erreferentziazko hiri konprometitua delako, eta ekin eta ekin horretan jarraituko dugulako eginkizun horretan”.\nGainera, ekinaldi honetan, Giza Eskubideen Aldarrikapen Unibertsala poltsiko argitalpen batean berrargitaratuko du Donostiako Udalak, ikastetxeetan eta herritarren artean banatzeko, abenduaren 10aren inguruan, aldarrikatu izanaren 70. urteurrena betetzeko delako. Gainera, ospakizun horrekin batera, ibilbide pedagogiko bat eratuko dute Aiete parkean, hain zuzen ere, aldarrikapenaren 30 artikuluak aditzera eman eta haien gainean gogoeta egitera gonbidatzeko, “joandako urteak gorabehera, erreferente etikoa izaten jarraitzen du, estatu, herri eta nazioetarako. Eta indarrean dirau, zoritxarrez —deitoratu du alkateak—, egunetik egunera eskubide horiek urratzen jarraitzen dutelako mundu osoan”.


Jentilen baratza ipuin eta marrazki lehiaketa | Jentilbaratza K.E\nJentilen baratza ipuin eta marrazki lehiaketajentilbaratza.eus-admin2019-03-29T13:11:39+00:00\nEuskal mitologiaren inguruan eta ardatz hartuta ipuin berrien bitartez mundo magiko hau suspertu eta bultzatzea da helburua. Ataungo txokoen inguruak eta izenak, pertsonaiak (Jentilak, sorginak, apaiza, Samartintxiki, Akerbeltz…),… gaurkora ekarri. Herriko gazte eta haurren irudimena eta sorkuntza bultzatu aldera, urtero, ipuin eta marrazki lehiaketa antolatzen da.\nEuskal mitologia ardatz hartuta, gaztetxoak idazten jarrita, eta ipuin berrien bitartez, mundu magiko honetara gerturatu eta beraiek protagonista sentiaraztea da ekintza honen helburua. Alde batetik, ipuinetako pertsonaiak mitologikoak izatea beharrezkoa da. Bestetik, ipuina Ataungo txoko edo ingururen batean kokatua egotea ere komeni izaten da.\nHorretarako Ataungo eta Goierriko ikastetxeetako ikasleei eskaintzen zaie lehiaketa honetan parte hartzeko aukera. Hau guztia antolatzeko, ezinbestekoa da, bertako eta inguruko ikastetxeen lankidetza.\nParte-hartzaileek baldintza hauek bete behar izaten dituzte:\nLHko 6.mailako ikasleetatik DBH4rainoko ikasleak izatea.\nIpuinak euskaraz idatzita egotea derrigorrezkoa da.\nJatorrizkoak eta argitaratu gabeak izatea.\nPartaideko idazlan bat onartzen da.\nIpuinak arial 12, espazio bikoitzean idatzi behar dira. Gehienez, 3 orrialde.\nIpuin Lehiaketa, ikastaldi berriaren hasieran antolatzen da eta urriaren zehar egiten da. Lanak jaso ondoren, azaroaren lehen astean, epaimahaiak sarituak erabakitzen ditu. Azaroaren 11ren inguruan izaten da sari ematea.\nEuskal mitologiaren inguruan eta bera ardatz hartuta, marrazkien bitartez mundu magiko hau suspertu eta bultzatzea da helburu. Ataungo ikastetxeko umeek parte hartzen dute lehiaketa honetan.\nHHko 5 urteko ikasleetatik LHko 5. mailarainoko ikasleak izatea.\nMarrazkia egingo den materiala eta teknika librea izango da.\nMarrazkia egiteko orriak, bertan, banatuko dituzte antolatzaileek.\nParte-hartzaileko marrazki bat entregatu ahal izango da.\nEkitaldi hau Joxe Miel Barandiaran Ikastetxean bertan egiten da, San Martin Jaien aurretik. Lanak jaso ondoren, azaroaren lehen astean epaimahaiak sarituak erabakitzen ditu\nAzaroaren 11ren bueltan egiten da, igande eguerdian, Udaletxeko arkupeetan marrazkiak ikusgai egoten direlarik.


EUSKAL AE-KO ESPORTAZIOAK (%-6,4) ETA INPORTAZIOAK (%-12,0) JAITSI EGIN DIRA 2001EKO AZKEN HIRUHILEKOAN\nKANPO MERKATARITZAREN ESTATISTIKAK (KAMEE)\t2001eko 4. hiruhil. eta 2001eko balantzea\nHobetu egin da, hala ere, merkataritza-balantzaren superabita, 340 milioi eurora iritsi baita\nEuskal Autonomia Erkidegoko esportazioek %6,4ko hazkunde nominala izan dute 2001eko laugarren hiruhilekoan, eta sendetsi eta areagotu ere egin dute urteko aurreko hiruhilekoetan izandako moteltzea, Eustatek taxututako datuen arabera.\nInportazioek, bestalde, %12,0ko murriztea izan dute hiruhilekoan, inportazio energiazkoen beherakada nabarmenak eraginda, 2001eko azken hiruhilekoan %45,0 jaitsi baitira.\nProduktu ez-energiazkoak besterik aztertzen ez badugu, ikusiko dugu esportazioak %5,2 jaitsi direla, 2000ko laugarren hiruhilekoaren aldean, eta inportazioek aurreko urteko maila bertsuan dirautela (%-0,4).\nKanpo-merkataritzaren bolumena –esportazioen eta inportazioen batura–, 2001eko azken hiruhilekoan, 5.465 milioi eurokoa izan da. Esportazioek inportazioen gainean duten estaldura-tasa hobetu egin da, 2000ko azken hiruhilekoko %106,5etik 2001eko epe bereko %113,3ra. Ondorioz, igo egin da, orobat, hiruhilekoan izandako merkataritza-superabita; aurreko urtean izandako 189 milioi euroetatik, 340 milioi euroraino igo da. Hori guztia, inportazioak esportazioak baino areago jaitsi direlako.\nHerrialde historikoka begiratuta, 2001eko laugarren hiruhilekoan Gipuzkoan baino ez dira esportazioak hazi, %2,5. Bizkaikoak eta Arabakoak, berriz, %11,1 eta %10,3 beheratu dira, hurrenez hurren.\nInportazioetan ere ikuspegi berbera ageri da: gora egin dute inportazioek Gipuzkoan (%2,0) eta behera Araban (%-7,3) nahiz Bizkaian (%-19,9).\nKANPO-MERKATARITZAREN BALANTZEA 2001\nJAITSI EGIN DA KANPO-MERKATARITZAREN BOLUMENA, BAINA HOBETU EGIN DIRA MERKATARITZA-SUPERABITA ETA ESTALDURA-TASA, 2001. URTEAN.\nEuskal AEko kanpo-merkataritzaren bolumena 21.390 milioi eurokoa izan da 2001 urtean, aurreko urtean baino %2,2 txikiagoa. Merkataritza-saldoa 1.621 milioi eurokoa izan da, aurreko ekitaldian baino %3,0 gehiago, baina aurreko urteetan lortutako kopuruetatik urruti.\nProduktu ez-energiazkoen merkataritza-balantza, bestalde, jaitsi egin da, 2000.eko 3.299 milioi euroetatik 2001.eko 3.021 milioi euroetara. Izan ere, inportazio ez-\n-energiazkoak %1,5 hazi dira, eta esportazio ez-energiazkoak %1,5 urritu.\nGuztizko esportazioek inportazioen gainean duten estaldura aurreko urteko %115,5etik 2001eko %116,4ra pasa da, ia ehuneko-puntu bat handituta. Aitzitik, kontrakoa gertatu da produktu ez-energiazkoen atalean; hor, estaldura-tasa jaitsi egin da, 2000.eko %142,6tik azken ekitaldiko %138,4ra.\nHELBURU GEOGRAFIKOA ETA PRODUKTU NAGUSIAK\nEuskal AEko esportazioen helburu geografikoari dagokionez, ikusten da, lehenik eta behin, Europar Batasuneko herrialdeetara egindako salmentek aurreko urteko mailari eutsi diotela 2001ean (%-0,2): handitu egin dira Frantzia (%5,3) eta Erresuma Batua (%10,7) helburu izan dituzten esportazioak, txikitu egin dira Alemaniara (%-8,4) eta Herbeheretara (%-27,0) egindakoak, eta bere horretan diraute Italia (%0,0) helburu izan dutenak. ELGEko beste herrialdeetarako esportazioak %14,4 jaitsi dira; eta gainerako herrialdeetara zuzendutakoak, %5,5 goratu.\n-energiazkoen erdia baino gehiago hartzen dute, eta %4,1 igo dira haien salmentak. Metal arruntak eta manufakturak atala ere sektore garrantzitsua da Euskadiko industrian, eta bere esportazio-bolumenaren %2,2 galdu du. Nekazaritza-produktuak (%11,5), papera (%12,8) eta bestelako manufakturak (%9,8) ataletan hobetu egin dira datuak, aurreko ekitaldiaren aldean.\nInportazioei dagokienez, jaitsi egin dira produktu ez-energiazkoak (%-15,7) eta, neurri txikiagoan, ekipo-ondasunak (%-4,6). Hazi egin dira metalak eta manufakturak (%2,4), bestelako manufakturak (%26,8) eta nekazaritza-produktuak (%4,6) ataletako inportazioak.\n2001. urte osoan, jaitsi egin dira esportazioak Araban (%-6,6) eta Bizkaian (%-4,7), eta igo egin dira Gipuzkoan (%6,6). Joera horiek berak gertatu dira, intentsitate ezberdinekin bada ere, bai guztizko esportazioetan bai ez-energiazkoetan. Ekipo-\n-ondasunak ataleko salmentak txikitu egin dira Araban (%-13,7) nahiz Bizkaian\n(%-7,0), eta handitu Gipuzkoan (%11,3). Garrantziagatik bigarrena den metalak eta manufakturak taldeak, bilakaera negatiboa izan du Bizkaian (%-5,6) nahiz Gipuzkoan (%-2,1), eta aldakuntza positiboa Araban (%4,7).\nInportazioez den bezainbatean, beherakada nabarmena gertatu da Araban (%-17,8), ekipo-ondasunen inportazioetan izandako jaitsierak (%-32,6) eraginda. Bizkaian, ia aurreko urteko zifra berberetan mantendu dira guztizko inportazioak (%-0,9), baina asko murriztu dira inportazio energiazkoak (%-16,3), nabarmen gehitu ekipo-\n-ondasunak (%11,2), eta gutxixeago handitu metalak eta manufakturak (%2,4). Gipuzkoan, handitu egin dira orobat inportazioak, asko hazi direlako ekipo-ondasunak (%25,3), bestelako manufakturak (%13,5), kimika-produktuak (%15,4) eta nekazaritza-\n-produktuak (%5,4) ataletako kanpo-erosketak.\n4º trimestre de 2001 y balance 2001


Azken PCR probetan lau kasu positibo hauteman ditu Osakidetzak Azkoitian - Azkoitia - Maxixatzen.eus\nAzken PCR probetan lau kasu positibo hauteman ditu Osakidetzak Azkoitian\nAndoni Elduaien 2020-09-25 12:47\nAzkoitian beste lau kasu positibo atzeman ditu Osasun Sailak atzo, osteguna, egindako PCR probetan. Azken hiru egunetan hamasei kasu zenbatu dituzte herrian. Lehen kasua Azkoitian agertu zenetik gaur arte 160 herritarrek eman dute positibo Osakidetzak herriz herri emandako datuen arabera.\nEskualdean, aldiz, nabarmen egin dute behera positiboek, herenegun positibo emandakoen erdiak eman baitu atzoko probetan positibo; hamazortzi kasu detektatu ditu guztira Osakidetzak Urola Kostan. Zarautzen zenbatu ditu kasu gehien, sei; Azpeitian, berriz, bost kasu atzeman ditu, lau Azkoitian, bi Orion eta bat Zestoan. Gainerako herrietan ez dute kasu berririk zenbatu.\nAtzo, osteguna, 9.118 PCR proba egin zituzten Araban, Bizkaian eta Gipuzkoan, Osasun Sailaren arabera, eta horietatik, 383 (%4,2) izan ziren positiboak. Herenegundik behera egin dute kasuek, 135 gutxiago zenbatu baitituzte. Lurraldeen arabera, 159 kasu zenbatu zituzten Bizkaian, 141 en Gipuzkoan eta 70 Araban. Horiez gain, hiru lurralde horietatik kanpo bizi diren hamahiru pertsonak ere positibo eman zuten.\nAraba, Bizkai eta Gipuzkoako ospitaleetan, bestalde, 268 pertsona daude gaur gaurkoz ospitaleratuta, Osasun Sailaren arabera "COVID-19aren ondorioz". Atzo, beste 28 pertsona ospitaleratu zituzten, eta Zainketa Intentsiboen Unitatean (ZIU) 46 pertsona daude. Birsorkuntza tasa edo R0 indizeak, azkenik, behera egin du herenegungo datuekin alderatuta, 0,92an kokatu baitzen atzoko proben ondoren.\nNafarroako Gobernuak ez du atzoko txostena kaleratu. Argitaratu bezain laster gehituko ditu Maxixatzen.eus-ek.


Data My Pet » 5 Moduak aurkitu Your Life of Love!\nGuztiak etengabe gara, Inkontzienteki edo kontzienteki ala ez, bat begiratoki. Pertsona hori, zuen bizia partekatu ahal izango dugu, eta nork gurekin gelditu egingo bizi patua iraunkorrak pisu batean Fluffy katua. Hona hemen bost ordaintzeko modu patua saihesteko eta hainbat eta hainbat katu janari kopuru izatea!\nBa Night Class A\nInteres Ohiko gakoa hemen dago. Argazkigintza edo sormen idazketa da errentagarriena, beti aukeratu gau klase batean, zure interesak darabil. Understanding gauza handi bat da, orduan soulmate bat aurkitzea da. Bakoitzaren eta horregatik cool hainbeste motatako gravitate beste eta hainbeste eccentrics lasaia bakoitzaren bidean elkarri bidean gravitate beste bat lortu beharko duzu. Beraz, gau klase bat dira, bertan interesa duzu zuk zeuk aukeratzen baduzu aukera hori pertsona bilduko duzu, besterik zeure burua bezala handitzen.\nTabernak / klubak\nIn pertsona oro har, ez joan bata taberna eta klubetan bestearen bezainbeste orain dute beldur delako pertsona creeps edo zerbait dira, uste liteke. Baina oraindik ez dira lekuak, non maitasuna loratzen daiteke. Edari isurtzen Jende ez joera erdi kezkatu bezainbeste pertsona zer iruditzen edo kezkatu gisa zer esateak zentzu horretan buruz askoz oraindik leku handia jendea ezagutzeko dira. Jakina, ez nuke aholkatzeko etxera haiekin gau hartan, baina haien kopurua hartu. Zerbaiten hasiera izan liteke.\nLana da, non jende gehienak aurki euren bizitzako maitasuna aspergarria dela soinuak bezala. Beraz, saiatu lan bat maite ahal bada çuetan, eta han aukera handi bat izango da norbait nahi duzu klik egin duzu. Eta Oraindik horien inguruan lotsati bada, ez kezkatu. Honez gertatuko bada ekarri, gertatuko da. Eta ez baldin bada, ez dago askorekin arrain gehiago itsasoan esan dute.\nGigging zirkuitua da jendea fantastikoa. Tabernan zirkuituan bezala da hori bakarrik izotza apurtu dezakezu antzeko zerbait esaten, “Jokatu duzu riff hori maite dut.” Bata eta lagun asko betetzen bidean gehiegi beraz, ikasten musika-tresna bat oso modu erraz bat da, Ez baduzu dagoeneko jokatu bat bada, eta irten han eta kontzertu batzuk egin.\nEz Agertu Desperate\nLau modu horretan, inork erantzuteko zerrendatuta dut, baina azkena da seguruenik garrantzitsuena. Ziur ez duzu etorri zehar zure bizitza inguruan Lazkoz bezalako norbait osatu egingo aurkitzeko egin behar duzu. Ziurtatu duzula askorekin gertatzen da zure bizitzan eta norbaitek betetzen duten zure eginkizuna zati bat besterik ez da, Ez misioa osoa. Bestela esanda zarela nahikoa indartsua pistola batekin bizi laua erakutsi behar duzu, ez da nola bereziki imajinatu duzu zure etorkizuna nahiz. Agertu zure azala propioak konfidantza. Ez dago ezer gehiago erakargarri.


Hasiera / Denda / Sutondoan / Ipuinik ipuin Mañarian gora\nErrose Bustintza, “Mañariko”, XX. mende hasierako idazle handia dogu. Ipuinak idatzi zituan batez be, eta aldizkarietan argitaratu. Horregaitik, idazlanak sakabanatuta geratu diralako, ez da idazleen artean sartu, baina bere lekua dau gure literaturan. Bilduma honetan 51 ipuin datoz guztira, gaien aldetik ugariak: mitologikoak, magikoak, alegiak, barregarriak, erlijiosoak. Herri jakintza ondo barruratuta eta etnografiaren jabe agertzen da gure idazle handia.\nIpuinik ipuin Mañarian gora quantity


Free chat Joan ttingen Landkreis. Ausazko arrotz doan txateatu berehala Joan ttingen Landkreis tik.\nFree chat Joan ttingen Landkreis\nOngi etorri Chatroulette Joan ttingen LandkreisEdozein lekutan, munduko pertsona aleatory bat konektatzeko. Chatroulette Joan ttingen Landkreis dezakezu honako aukeren artean aukeratu:- Guztiak pertsona mota Joan ttingen Landkreis doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nJoan ttingen Landkreis hirien zerrenda:


Mikel Martinezen bakarrizketa �barbaroa�, Durangon - GARA\nAne ARRUTI |\nHegaztien gripea, behi eroena, A gripea... Negozioa egiteko asmakizunak baino ez dira askorentzat eta horixe hartu du gaitzat Tartean antzerki taldeak. Datorren asteartean, hilaren 7an, «Larria, kutsakorra, mendebaldekoa» bakarrizketa estreinatuko du Mikel Martinez aktoreak, Durangoko San Agustin kultur aretoan, 20.00etan.\n«Komedia barbaroa esaten diogu. Barre dezente egitekoa dela uste dugu, oso basatia, esajeratua, baina gai potolo eta serio baten gainekoa», azaldu zuen Martinezek.\nPatxo Telleriak idatzita eta Jokin Oregik zuzenduta, farmazeutikoen esku jarriko diren hiru pertsonaia ezberdin antzeztuko ditu Martinezek. Izan ere, botika enpresa batek gripe suntsikor baten aurreikuspena egin du eta katastrofe hori ekiditeko, gaitza laborategian sortzea bururatu zaie, modu artifizialen, sendabidea ahalik eta azkarren lortzeko. Horretarako ezinbestekoa da pertsonekin esperimentu probak egitea. Eta horretarako, 500 euroren truke, aurkeztuko da hirukote hau. «Itxita, kaiola edo box batean sartuta, bakoitza bere gelan eta hirurok egoera berdinean. Egoerak bilakaera bat dauka, pertsonaiei berdina gertatzen zaie, baina beraiek oso ezberdinak direnez, era ezberdinean erreakzionatzen dute», azaldu zuen ikasketez medikua den Martinezek berak.\nNegozioak eta umoreak bat egingo dute baina izango da hausnarketarako tarterik ere: «Nahi genuke jendeak, kristoren barreak egin ondoren, pentsatzea: `Joe, hau ez zen barre egiteko, gai potoloa zen'. Iruditzen zaigu farmazeutikoek kristoren boterea daukatela eta batzuetan horrekin jolasten dutela negozioa egiteko eta gure osasunak ez duela hainbeste axola». Egoeraren aurrean, «izan gaitezen kritiko samar!», aldarrikatu zuen.


Gabriel Fahrenheit - Wikipedia, entziklopedia askea.\nEnzaiBot (eztabaida | ekarpenak)(r)en berrikusketa, ordua: 16:40, 4 apirila 2015\n2 Merkurio termometroak\n3 Fahrenheit tenperatura eskala\nFahrenheit familia, Hansa ligako hiri batetik bestera mugitzen zen merkatari familia zen. Fahrenheit-en birraitona Rostock-en bizi izan zen, nahiz eta ikerketa batzuek Farenheit familia Hildesheim-ekoa dela ondorioztatu. Fahrenheit-en aititea, Reinhold Fahrenheit vom Kneiphof Kneiphofetik (Königsberg, gaur egungo Kaliningrad) Danzig-era joan zen bizitzen 1650ean. Daniel Fahrenheit aita, Danzig-eko merkatari-familia bateko alaba batekin ezkondu zen. Daniel Gabriel haurtzaroari biziraun zioten bost neba-arreben artean zaharrena zen.\nBere gurasoen heriotza zela eta, ziurrenik perretxiko pozointsuak jateagatik sortua, Gabrielek Amsterdamen egin behar izan zituen merkataritza ikasketak. Dena dela, zientzia naturaletan zuen interesak, alor horretan ikasi eta esperimentuak egiteko grina sorrarazi zion eta, bidaiatzen egon ostean, 1717an Hagan kokatu zen, termometro, altimetro eta barometro bezalako tresnak sortuz kristal puzketa teknikaren bidez. Royal Society-ko kide egin zuten 1724an.\nFahrenheit-ek termometro zehatzak garatu zituen. Bere lehen termometroak alkoholez bete zituen, merkurioa erabili baino lehen, zeinak emaitza hobeak ematen zituen.\nFahrenheit tenperatura eskala\nBehin termometroa izanik, eskala bat garatu behar zuen tenperatura neurtu ahal izateko.\nHasieran eskala hori garatzeko, hiru erreferentzia hartu zituen.\nTenperatura baxuko marka laborategiko baldintzetan garai hartan lor zitekeen tenperaturarik hotzena zen: ur, izotz eta amonio klorhidrikoaren arteko nahasketa batekin. Fahrenheit-ek hori 0 °F moduan definitu zuen (-17,8 °C gutxi gora-behera). Hurrengoa, uraren izozte puntua zen, 32 °F ezarri zuena. Azkenik, gorputzaren tenperatura 96 °F moduan definitu zuen.\nGeroago, merkuriodun termometroaren laguntzaz (tenperatura altuagoak neur zitzakeen), Fahrenheitek bere eskalaren goiko muturra uraren irakite puntu moduan definitu zuen (212 °F). Aldaketa horrekin, giza gorputzaren tenperatura 98,6 °F moduan geratu zen. Ikusten den moduan, Fahrenheit tenperatura eskalak 180 gradu ditu, uraren izozte eta irakite puntuen artean.\nFahrenheit eskala oso erabilia izan zen Europan, Celsius eskalaren etorrera baino lehen. Oraindik erabilia da eguneroko tenperaturak neurtzeko AEBetan.\nWikimedia Commonsen badira fitxategi gehiago, gai hau dutenak: Gabriel Fahrenheit\nOrriaren azken aldaketa: 4 apirila 2015, 16:40.


Emakumeen lana mallako arrainarekin - Ahotsak.eus\nEmakumeen lana mallako arrainarekin Fabrika txikiak eta bodegak atetik atera zeuden. Italianoak apopilo egoten ziren Rosanean edo Pionean, Italian antxoa oso estimatua zen eta. Arraina etortzean emakumeak ilaran jarri eta saretik burua kenduta otarrara botatzen zuten arraina. Hortik saltzera eramaten zen. Antxoa horrek brilo handiagoa izaten zuen majuran harrapatutakoak baino.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan GET-017-005 kodeko bideoa nahi duzula aipatzea: ahotsak@ahotsak.eus\nFabrika txikiak eta bodegak atetik atera zeuden. Italianoak apopilo egoten ziren Rosanean edo Pionean, Italian antxoa oso estimatua zen eta. Arraina etortzean emakumeak ilaran jarri eta saretik burua kenduta otarrara botatzen zuten arraina. Hortik saltzera eramaten zen. Antxoa horrek brilo handiagoa izaten zuen majuran harrapatutakoak baino.\nGaia(k): Itsasoa » Arrantza-kanpainak » Antxoa , Itsasoa » Lehorreko lanak » Lehorreko lanak , Itsasoa » Lehorreko lanak » Arrain fabrikak\n- Asko zan, bai. Idxa atetik atea.\n- Ta fabrika txikidxak’e, atetik atea.\n- Hori bai, ez?\n- Bodegak eta?\n- Bodegetan jartzen zan antxua, mallan etortzen zan antxoa guztidxa, ba, hor, italianuak etortzen zian ta apopillo jartzen zian Rosanian ta Pelaionian. Bai. Nik haidxek goguan dazkat. Gizon diferentiak beti ikusten giñuzela, italianuak. Eta hoidxek benta juten zian ta gure aita […]: “Aquí viene San Francisco lleno de pescao” ta, bentako listo eoten zian. Ta geo, mallako arrai hori arrai diferentia izaten zan egunez majuan harrapatzen zuenan aldian, e! Porke, saretikan jartzen giñan filan, emakume pillo bat, arranpalian, eta saria luzatzen zan antxoz beteta, ta geo deskabezatzen zan saretikan burua sangratuta, eta otarrea botatzen gendun. Kendu ta otarrea, kendu ta… Geo haura benta juten zan. Ta hori konserban iten zuenian ikusi in behar zan haren koloria zer zan! Plata koloria erteten zun antxo hark!\n- Bai, diferentia. Baiña brillo batekin! Sangratutakua beste gauza bat. Eta estimaziyua izaten zuan hamengo antxuak Italidxan. Eta etortzen zian epoka horretan antxua itea.\n- Ta hori mallakua?\n- Mallakua. Eta majuakua’re bai, baiña mallakua zan konpletamente… Zea ematen zuan, brilluan brilluakin, zillarrezkua. Oso… plantxa dana ta oso-oso, oso polita izaten zan. Ta antxoa lanian’e asko ibili gea gu. Udaberridxan beti danok.\n- Klaro, ordun emakumiak eta…\n- Ta despeskan, txingorretan ta, goizeko bostetan jaiki ta, lau t’arditan jaiki ta, hantxen. Geo ardo goxua ematen ziguen galletakin…\n- …ta hantxen.\n- Pixkat berotzeko o ematen ziguen ta. Holaxe bizi izandu gea, oso bizimou polita zan bestela hamen.\nPortuko itsasontziek denetarik ekartzen zuten\nArraina saltzera Zumaiara baldea buruan hartuta\nDonostiara arraina saltzera


Joaquin costaren oligarquia y caciquismo lanaren pasartea (1901) | Historia | Xuletas, chuletas para exámenes, apuntes y trabajos\nJoaquin costaren oligarquia y caciquismo lanaren pasartea (1901)\nEscrito el 18 de Abril de 2018 en vasco con un tamaño de 4,08 KB\n8. Testua: Joaquin Costaren Oligarquía y Caciquismo Lanaren Pasarte (1901)\nAurrean dugun testu hau lehen mailakoa da, egoera hori bizi zen garaikoa delako. Forma aldetik, tratatu subjektiboa denez idatzi zirkunstantziala da eta bere edukia politikoa da. Madrilen idatzi zen, 1901an; garai hau, Berrezarkuntza (Errestaurazio) garaia da, konkretuki Maria Cristinaren erregeordetzaren hasiera, non gobernuburua Sagasta den eta Espainiak bere azken koloniak galdu dituen. Egilea Joaquin Costa da eta hartzailea irakurlea da; orokorrean espainiar guztiak. Testuaren helburua Espainiako agintarien ustelkeria salatzea da, hau da, kazikismoa eta oligarkia kritikatzea.\nOligarkia: Klase sozial bakar baten eskuetan dagoen erregimen politikoa da , liberalek eta kontserbadoreek osatzen zuten eta errestaurazioko sisteman talde boteretsuena zen.\nKazikeen jokatzeko modua. Adibidez, hauteskundeak manipulatzen zuten beraien menpekoak derrigortuz biolentziaren bidez.\nManifestuaren azterketarekin jarraituz bertan ageri diren ideia nagusiak bi dira. Lehenengoan gobernuak osatzen duten faktoreak aipatzen ditu: oligarkak, kazikeak eta gobernadore zibilak, baina lehen biek klase gidaria osatzen dute. Bigarren ataletan, berriz, arestian aipatutakoak ez direla gobernatzaileak esaten du; ordezkari organikoak izan beharrean gorputz arrotzak baino ez dira eta hauteskundeak faltsifikatzen, sistema okerreko bidetik daramaten eta masek emandako aginteaz baliatzen dira (beraien nahia egiteko) beraien aberastasunaz eta botereaz baliatuz.\nDokumentu honen iruzkin testuarekin amaitzeko, bere balorazioa egingo dugu. Testuak berebiziko garrantzia du garaiko funtzionamendua kritikatu zuelako eta sistemaren aurka joan zelako. 98ko belaunaldiko idazle ez gutxik antzeko kritikak egin zizkioten era berean, baina sistemak aurrera jarraitu zuen, interesatuak indartsuak zirelako eta kazikeei komeni zitzaielako. Nahiz eta epe motzera inongoko eraginik ez eduki, beste intelektualengan eragin handia izan zuen.\nJoaquin costaren testu iruzkina 8. JOAQUIN COSTAREN OLIGARQUIA Y CACIQUISMO LANAREN PASARTEA Joaquin costaren oligarquía y caciquismo lanaren pasartea testu iruzkina joaquin costaren 8.Testua testu iruzkina joaquin costa 1901 joaquin costaren oligarkia Joaquin costaren oligarquia y caciquismo testu iruzkina Joaquin costaren oligarquismo lanaren pasartera


Image horizontal reel scroll slideshow – WordPress plugina | WordPress.org Euskara\nGopi Ramasamy-(e)n arabera\npower1loser 2020(e)ko uztailaren 3(a)\nnikdow 2019(e)ko abuztuaren 13(a)\niphylglad 2017(e)ko azaroaren 7(a)\ncleanpagedesign 2017(e)ko martxoaren 13(a)\ntkarlington 2017(e)ko urtarrilaren 7(a)\n3speranz 2016(e)ko azaroaren 10(a)\n“Image horizontal reel scroll slideshow” software librea da. Ondoko pertsonek egin dizkiote ekarpenak plugin honi.\nImage horizontal reel scroll slideshow 1 eskualde-ezarpenera itzuli da. Eskerrik asko itzultzaileei beraien ekarpenengatik.\nItzul zaitez Image horizontal reel scroll slideshow zure hizkuntzara.


Lan eskaintza. Gizarte eraldaketarako hezkuntza – UNESCOETXEA\nUNESCO Etxea honako hau bilatzen ari da Bilboko egoitzarako Gizarte eraldaketarako hezkuntza arduraduna.\nUNESCO Etxearen Gizarte Eraldaketarako Hezkuntza Programaren kudeaketa eta exekuzioa zuzentzea.Programa horren helburua dasakontzea eta ikusgarri egitea zer-nolako funtzioa duen hezkuntzak garapen jasangarriaren eta giza eskubideen sustapenean, betiere pertsonak eta planeta erdigunean jarriz eta Nazio Batuen (bereziki, UNESCOren) ildoari jarraituz.\nArduradunak eduki teorikoa adierazi behar du eta programaren lan-estrategia definitu, honako hauekeginez: proiektuaren eta dagozkion jarduerenplanifikazioa, koordinazioa, exekuzioa, ebaluazioa eta justifikazioa.\nHorrez gain, parte hartu behar du erakundearen plangintza estrategikoan eta kudeaketa orokorrean, programa urteko helburuetara egokituz.\nEskatzaile guztiekin harremanetan jarriko gara apirilaren 19tik 30era bitartean.\nProbak eta elkarrizketak Bilbon izango dira 2021eko apirilan. Aukeratutako pertsonei bilera egiteko dataren eta moduaren berri emango zaie.\nLanean hasteko data: 2021eko maiatza.


Mardock Scramble: The first compressionMardock Scramble: The first compression – FAN Festival\n<!--:es-->La Espada Sagrada<!--:--><!--:eu-->Ezpata sakratua<!--:-->\nTítulo original: Mardock Scramble: The First Compression\nResponsable de varios trabajos para televisión (Baby Love (1997), Dear Boys (2003) y They Are My Noble Masters (2008), Susumo Kudo dirigió en 2010 su primer largometraje, Marble Mardock Scramble: The First Compression, a la que seguirían Mardock Scramble: The Second Combustion (2011) y Mardock Scramble: The Third Exhaust (2012). El realizador japonés. El último proyecto de Susumo Kudo tiene que ver con la adaptación en forma de serie del manga de Tomonori Inoue, Coppelion que acaba de estrenarse en Japón y que ha codirigido junto a Shingo Suzuki.\nJatorrizko izenburua: Marudukku sukuranburu: Asshuku\nZuzendaria: Susumu Kudo\nGidoilaria: Tow Ubukata\nIraupena: 65 min\nMardock City izeneko hiri batean neska gazte bat hil da bonba-auto batek eztanda eginda. Easter doktoreak aurkituko du gorpua eta, eskura duen teknologia erabilita, berpiztu egingo du. Handik aurrera, Rune Ballot izeneko neska hark cyborg gorputza edukiko du, hiltzaileei mendekua hartzeko sutsu egongo dena. Eta hori lortze aldera, biziera berri horrek emango dizkion aukeraz baliatuko da.\nSusumo Kudok hainbat lan egin ditu telebistarentzat, besteak beste Baby Love (1997), Dear Boys (2003) eta Kimi ga Aruji de Shitsuji ga Ore de (They Are My Noble Masters) (2008). Lehen film luzea, berriz, 2010ean zuzendu zuen, Marudukku sukuranburu: Asshuku (Marble Mardock Scramble: The First Compression), eta ondoren etorri ziren beste biak, Marudukku sukuranburu: Nenshou (Mardock Scramble: The Second Combustion) (2011) eta Mardock Scramble: The Third Exhaust (2012). Zuzendari honen azken egitasmoak Tomonori Inoueren mangarekin du zerikusia, Coppelion telesaila egin baitu hura oinarri hartuta Hiromitsu Kanazawa eta Shingo Suzuki zuzendariekin batera, eta estreinatu berri da Japonian.


naiz: Iritzia | Opinión - SOS Usurbil!\nAsko dira zero zabor bidea hartu duten Gipuzkoako herriak, zorionez. Hainbat herritako birziklatze-tasak Gipuzkoa osora estrapolatuz gero, kitto, bukatuta legoke eztabaida\nKlima aldaketa, larrialdi klimatikoa, trantsizio energetikoa, berotegi efektuko isuriak, planetaren berotzea, kutsadura... gisako kontzeptuak edota horren ondoriozko irudiak (lehorteak, uholdeak, itsaso mailaren gorakada...) nonahi ikusten ari gara egunotan, munduko agintariak Madrilen egiten ari diren klima aldaketari aurre egiteko goi bilera dela-eta. Haatik, inor gutxi mintzatu da Zubietako errauste-plantaz. Gipuzkoan CO2 gehien isuriko duen enpresaz, hain zuzen ere. Orain arte errauste-plantaz hamaika publirreportaje egin dituzten komunikabideek ez dute irudi bakar bat ere erakutsi egunero Usurbildik ikusten ari garen ketzarrari buruz. Hitz erdirik ez. Erreportaje bikaina dute hemen bertan, klima aldaketaz aritzeko.\nAzaroaren 28an piztu zuten labea, noiz eta Europako Legebiltzarrak klima larrialdia deklaratu zuen egun berean. Gaia serioa eta kezkagarria ez balitz, usurbildarroi inork gustu txarreko broma egin digula dirudi. Baina, tamalez, ez da broma, ez. Oso kezkatuta gaude, egunero errauste-plantaren tximinietatik ateratzen diren ke-zutabe erraldoiak ikusten ari baikara. Gure paisaiaren parte bihurtu dira. Ikastolatik parez pare ikusten dira. Esan ohi dugu irudi batek mila hitzek baino indar handiagoa duela. Ba nik uste irudi horrek ondo baino hobeto islatzen duela gure seme-alabei utziko diegun etorkizuna zein den: beltza; kutsatua. Gure porrotaren irudia da.\n8 urteko alabak askotan egiten dit galdera hau: «Nola da posible, ama, hain txarra den hori egin nahi izatea inork?». Bere hitzei amorrua, tristura, haserrea darie. Nola azalduko diot bakarren batzuek haien osasuna arriskuan jartzea lehenetsi dutela, helduon erosotasuna eta gutxi batzuen negozioa bermatzeko? Mundu honekiko inozentzia galtzerik ez nuke nahi; ez oraindik, bederen. Haur izaten jarraitzea nahiko nuke. Umea izanagatik ere, ziztada zuzenak igortzen dizkigu: «Ama, gelditu egin behar duzue!». Ez da heldua edota aditua izan behar ketzar horrek ezer onik ez dakarrela uste izateko.\nAma gisa eta alkate gisa dudan buruhauste eta kezka handienetako bat da, beraz, errauste-plantarena. Nire alaben, eta, noski, nire herrikideen osasunak kezkatzen nau. Eta horregatik natorkizue laguntza eske. SOS deia luzatzen dizuet Usurbildik, Usurbilgo alkate nauzuen aldetik.\nErrauste-plantaren proiektuak izan dituen gorabeheretan ez naiz sartuko, baina uste dut arazo etiko, demokratiko, ekologiko eta ekonomiko latz baten aurrean gaudela. Inork ez du aldamenean nahi, eta, hala ere, derrigorrean egin beharrekotzat saldu zaigu. Dilema etiko horrek dimentsio latza hartzen du errauste-plantak eragiten dituen osasun- eta ingurumen-kalteak aintzat hartuz gero. Ikerketa asko daude argitaratuta, aldizkari serio, fidagarri eta modernoetan, errauste-plantaren osasun-kalteak nabarmentzeko eta ebidentziaren mailara eramateko. Berriki, Zubieta Lantzen elkarteak errauste-planta martxan jarri aurreko azterketa zientifiko bat egin du, eta martxan jarri ondorengo urteetan errepikatuko dute. Ikusteke, beraz, zer dioten. Edonola ere, nabarmendu nahiko nuke administrazio publikoaren ardura euren gain hartu dutela, eta, zentzu horretan, txalotzekoa dela euren ekimena. Osasunaz ari garela, arrisku hutsak aski behar luke arduraren eta prebentzioaren printzipioa aplikatzeko beste ezeren aurretik.\nOsasunak eta ingurumenak kezkatzen nau gehienbat, gaurko eta biharko herritarrek jasan dezaketen eragina eta ondorengo belaunaldiei utziko diegun munduak. Ardura instituzionala dugun guztiok dugun kezka izango dela suposatzen dut.\nAitortuko dizuet, edonola ere, ez dela kezka bakarra. Beste bi alderdik ere arduratzen naute: batetik, proiektuaren kostu ekonomiko handiak eta horrek udaloi eragingo diguna; bestetik, Europak etorkizunerako markatzen dituen direktibei entzungor eginez, Gipuzkoako hainbat herritan abiatutako hondakin-tratamendurako bide jasangarriari muzin egiteak. Alderdi humano, sozial, ekologiko, eta ekonomikotik begiratuta, atzerapauso izugarria da, beraz, errauste-planta martxan jartzea. Hondamendia.\nUsurbilek eta Gipuzkoako beste herri batzuek erakutsi dute badagoela alternatibarik, kontrakoa sinetsarazi nahi diguten arren. Usurbildarrok erakutsi dugu posible dela hondakinak kudeatzea osasuna eta ingurumena aintzat hartuz. Gure eguneroko ohituretan aldaketa txiki bat egin genuen duela hamar urte, eta, gaur egun herrian sortzen den hondakinen ia %90 gaika biltzen dugu. Apenas sortzen dugun errefusik. Gure herritik errauste-plantara apenas joango den ezer, hortaz. Haatik, inposatu diguten zerbitzu horrengatik ordaindu beharko duguna izugarri garestia izango da, izan ere, GHKren tarifa-sistemak errefusa, zamatu ordez, saritu egiten du. Birziklatzea, beraz, garesti ateratzen zaigu herritarroi. Marka da, gero! Gero, ekonomia berdeaz ariko dira, hitz eta pitz!\nBaina, diodan bezala, asko dira zero zabor bidea hartu duten Gipuzkoako herriak, zorionez. Hainbat herritako birziklatze-tasak Gipuzkoa osora estrapolatuz gero, kitto, bukatuta legoke eztabaida. Garbi dago, beraz, zein den bidea. Horregatik, zentzu betea du herrian entzuten den esaldi honek: «Burua duenak ez du ondoan nahi, eta bihotza duenak ez du inon nahi». Azken batean, hondakinak kudeatzeko dugun moduak eta, zeresanik ez, dilema etiko, demokratiko eta ekologiko baten aurrean hartzen dugun jokabideak, garbi islatzen dute zer garen, nolakoa den gure izaera kolektiboa.\nMunduko joera nagusiek kontrakoa adierazi arren, nik sinisten dut giza balioetan. Izan ere, nekez eraiki dezakegu herri bat baliorik gabe. Herri baten zimendu nagusiak dira balioak. Elkartasunik, demokraziarik edota justizia sozialik gabe, gureak egin du! Horregatik, gipuzkoarrei deia egin nahi dizuet abenduaren 13an, Usurbilgo Udalak deituta, egingo den manifestazioan parte hartzera. Alboan behar zaituztegu. SOS Usurbil, erraustegia gelditu!


Euskal Jaiak eta Sagardo Egunak indarrak batuko dituzte lehen aldiz : Oarsoaldeko Hitza\nEuskal Jaiak eta Sagardo Egunak indarrak batuko dituzte lehen aldiz\nHilaren 26an ospatuko dute Euskal Jai eraberritua; herriko hamalau eragileren artean, goizetik gauerako egitaraua prestatu dute\nSagardo Eguna Euskal Jaiaren barruan sartu dute.\nHurrengo asteburukoa maiatzeko azkena izango da. Gorriz seinalatutako data da asteburu horretako larunbata, Sagardo Egunaren txanda izaten baita. Aurten 29. aldiz ospatuko dute sagardo festa, arratsaldez. Baina ez da eguneko festa bakarra izango. Izan ere, aurten estreinakoz, Euskal Jaiaren barruan ospatuko dute Sagardo Eguna. Iazko ekoizle berberek hartuko parte, eta datorren urtekoa XXX. ekitaldia izanik, ordurako indarrak gordeko dituzte, zerbait bereziagoa antolatze aldera.\nIndarrak gorde ez ezik, herriko beste hainbat eragilerekin batera elkartuko dira, egun osoko jaialdi indartsua ospatzeko. Orain dela bi urte egin zuten lehen aldiz Euskal Jaia, Olarri dantza taldeak antolatuta, eta aurten hirugarren aldia izango da. Orain arte udaberriaren etorrerarekin batera ospatu dute, baina maiatzera atzeratu dute. Alegia, Sagardo Egunaren dataren truke izena utzi diete.\nGoizetik goizaldera bitartean, dozena bat ekitaldi antolatu dituzte (ikus egitaraua behean). Honakoak dira Olarrirekin batera indarrak batu dituzten eragileak: Haurtzaro eta Elizalde dantza taldeak;?Elizaldeko trikitilariak;?Txost; Oiarpe; Emarri;?Abaraxka;?Kuadrillategi;?Sagardo Eguneko antolatzaieak;?bertsolariak;?Ibargain, Herri Musikaren Txokoa eta Oiartzungo Udala.\n10:30ean: Herriko dantzari gazteak eta trikitilariak kalez kale ibiliko dira, plazatik hasita.\n10:30ean: Bote luzeko erakustaldia Beheko Plazan, Txostek antolatuta.\n10:30ean: Esku pilota partidak Kontzejupean.\n11:30ean: Pasakako pilota partidak Kontzejupean.\n12:00etan: Emarriren erakustaldia Mendiburu kalean.\n12:30ean: Erromeria familian Kontzejupe plazan, Herri Musikaren Txokoaren eskutik.\n16:30ean: Kuadrillategiko gazteek antolatuta, pala txapelketa eta euskal karaokea Haurtzaro Ikastolan.\n17:00etan: Haur jolasak eta txokolate jatea Euskal Herria plazan.\n17:30ean: Olarri herriko dantza taldea herriko plazan.\n18:00etan: Sagardo dastatzearen hasiera, bertsolariekin.\n19:00etan: Ibargain musika eskolako ikasleen ikasturte bukaerako kontzertua, Elorsoro kiroldegian.\n20:30etik 21:30era eta 23:30etik 01:30era: Iratzar taldearekin, dantzaldia.